“Dah Nyawa-Nyawa Ikan. Terdesak Sangat.” Tak Mampu Bayar Sewa Rumah,  Fendy Jual Set Drum, Mohon Rumah PPR!

Saban hari ada sahaja kisah baik individu mahupun syarikat yang mengalami masalah kewangan yang meruncing. Sehinggakan terpaksa memohon bantuan orang ramai dek kerana tidak mampu lagi untuk berusaha sendiri.

Bukan hanya orang biasa, malah situasi ini turut dialami oleh selebriti dalam bidang seni. Anggota kumpulan Caliph Buskers, Fendy Adlun, 30, berkongsi derita ketidakmampuan membayar sewa rumah yang mahal, sehinggakan bertindak menjual set drum miliknya demi mendapatkan wang.

Duit simpanan semakin menyusut sejak lebih setahun lalu kerana tiada undangan persembahan akibat pandemik COVID-19 membuatkan dia mati kutu untuk mencari wang bagi menampung kehidupan mereka sekeluarga. Apa yang menambah deritanya apabila sewa rumah yang tinggi perlu dilunaskan setiap bulan.

Justeru, bapa tunggal yang juga golongan Orang Kurang Upaya (OKU) kepada Nurazalea Zafirah, 6, ini memuat naik video memohon perhatian pihak kerajaan untuk memudahkan dirinya mendapat kelulusan rumah mampu milik atau Projek Perumahan Rakyat (PPR) di akaun media sosial miliknya.

“Saya memuat naik video berkenaan kerana berharap pihak kerajaan dan kementerian tertentu boleh memudahkan urusan saya meluluskann permohonan rumah sama ada secara menyewa atau sewa beli.

Menurut Fendy lagi, dia saat ini masih cukup makan pakai. Malah saban hari, rezeki makanan tetap datang tanpa diduga.

“Saya belum tergerak untuk mengibarkan bendera putih kerana masih berdaya. Yang saya benar khuatirkan ialah soal rumah.

“Duit simpanan yang ada pun semakin terhakis. Sejak pandemik menjelma, memang bab undangan persembahan terputus. Kali terakhir buat show dengan Caliph Buskers pada November 2019

“Bulan Disember 2019, pandemik sudah menyerang dunia. Sekitar bulan Februari 2020, sempat jugalah rasa buat ‘show’ masa pandemik.

“Ikut kiraan duit simpanan, saya boleh bayar duit sewa rumah yang didiami di Sentul ini untuk bulan depan saja. Selepas itu saya tak tahu bagaimana nak bayangkan apa akan terjadi,” katanya.

Tambah Fendy lagi, dia kini menyewa di apartmen di Sentul itu dengan sewa bulanan RM1300.

Bekas isterinya turut menyewa di lokasi dan blok sama namun di tingkat berbeza. Mereka masing masing bergilir menjaga anak.

“Sebelum ini saya menyewa dengan kawan di Bangsar, manakala bekas isteri pula di Brickfields. Anak kami pula ketika itu harus berulang alik ke sekolah pendidikan golongan istimewa GENIUS Kurnia di Sentul.

“Selepas mempertimbangkan banyak perkara termasuk kos harian, saya dan bekas isteri sepakat berpindah ke Sentul. Ini semua bagi memudahkan urusan persekolahan anak terutama lokasi lebih dekat.

“Namun saban hari, saya mula memikirkan banyak pertimbangan kalau terus menyewa di Sentul. Itulah sebab saya berharap dapat diperkenankan permohonan rumah PPR atau mampu milik,” katanya.

Demi meneruskan survival hidupnya juga, Fendy turut menjual dua set dram selain perkakasan alat muzik berkenaan.

“Hasil jualan dua set dram itu saya berjaya dapat dalam RM3,000 lebih. Adalah serba sedikit pulangan.

“Macam saya cakap bab makan itu tak ada masalah. Saya pun makan serba sederhana. Mee segera pun saya boleh layan berhari hari. Cuma kalau giliran anak ada di rumah, dia nak makan itu ini. Terutama makanan kegemarannya, roti canai. Jadi terpaksa ‘order’ menerusi aplikasi penghantaran makanan.

“Saya pun enggan berpeluk tubuh dan meminta minta. Jadi saya manfaatkan bakat muzik yang ada. Kalau celik mata, saya boleh buat pelbagai kerja demi meneruskan kelangsungan di era pandemik ini. Tapi apakan daya, saya OKU,” katanya.

Sejak empat minggu lalu juga dia mula mengambil inisiatif buat persembahan langsung di Facebook menerusi halaman Fendy Caliph Buskers setiap Sabtu 9 malam

“Saya sertakan juga nombor akaun bank untuk mereka yang mahu menyumbang ketika menonton persembahan saya. Masa awal buat adalah serba sedikit rezeki boleh diraih.

“Tapi sejak deman bola EURO 2021 mula datang, ‘slow’ sikit sambutan sebab ramai tengok perlawanan bola sepak,” katanya.

Tindakan itu akhirnya menarik perhatian beberapa pihak kementerian termasuk Menteri Pembangunan Wanita, Keluarga dan Masyarakat, Datuk Seri Rina Harun yang menyantuni Fendy dan anaknya pagi tadi di kediaman mereka di Sentul.

“Tak sangka Datuk Seri Rina Harun, Senator Wan Ahmad Fayhsal Wan Ahmad Kamal (Timbalan Menteri Belia dan Sukan) serta wakil dari Tan Sri Annuar Musa (Menteri Wilayah Persekutuan) sudi menjenguk saya di kediaman.

“Mereka datang ada memberi sumbangan makanan serta wang ringgit dan turut memberi jaminan untuk memudahkan permohonan saya mendapatkan rumah.

“Ikutkan saya pernah memohon untuk mendapatkan rumah sekitar tahun 2017. Namun ia berlalu sepi begitu saja,” kata Fendy ketika ditemui di rumahnya.

Sementara itu, Rina Harun juga berharap DBKL dapat mempermudahkan proses permohonan rumah yang diidamkan Fendy.

Ketika menyantuni Fendy, beliau turut menyerahkan bantuan Bakul Makanan, pek Ready to Eat selain menyerahkan sumbangan tunai oleh Yayasan Kebajikan Negara dan Tabung Bantuan Segera (TBS) di bawah Jabatan Kebajikan Masyarakat

“Insya-Allah saya harap urusannya untuk mendapatkan rumah PPR atau mampu milik dapat disegerakan pihak DBKL

“Malah saya juga ada menghubungi Menteri Komunikasi dan Multimedia, Datuk Saifuddin Abdullah untuk membantu Fendy dalam mendapatkan dana membuat Hiburan Dari Rumah.

“Malah Fendy turut menerima elaun RM500 untuk tiga bulan. Elaun itu di bawah Pakej Perlindungan Rakyat dan Pemulihan Ekonomi (PEMULIH) yang diberikan kepada golongan OKU yang telah kehilangan pekerjaaan, ketiadaan kerja, dibayar separuh gaji atau diarahkan bercuti tanpa dibayar gaji,” katanya.

Bagi yang ingin menghulurkan sumbangan buat Fendy, bolehlah berbuat demikian di 7636586540 CIMB

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Alhamdulillah, Kemenangan Milik Hidayah! “Semoga Pihak Sana Tidak Melengahkan Urusan Pembayaran”

Balu Allahyarham Abam iaitu Nor Hidayah Mohd Ali memberikan perkembangan terbaharu mengenai kes rayuan saman fitnah yang melibatkan adik iparnya, pelawak ali Puteh.

Menerusi hantaran terbaharu di akaun Instagramnya, Hidayah menyatakan rasa syukur apabila keputusan rayuan mahkamah juga berpihak kepadanya.

“Alhamdulillah, syukur pada Allah, keputusan rayuan mahkamah telah diputuskan, juga telah memihak kepada Hidayah,” maklumnya.

Dalam hantaran yang sama, Hidayah juga meminta agar Ali dapat membuat pembayaran seperti mana yang telah ditetapkan oleh mahkamah.

“Semoga pihak di sana tidak melengah-lengahkan lagi segala urusan pembayaran mengikut perintah mahkamah yang telah ditetapkan.

“Semoga Dayah dan Hamzah boleh meneruskan kehidupan yang lebih baik dan sempurna selepas ini. Amin. Terima kasih semua yang mendoakan,” tulisnya.

Terdahulu, pada 28 Disember lalu, Ali gagal dalam rayuan untuk mengetepikan perintah mahkamah berhubung ganti rugi RM60,000 yang perlu dibayar kepada Hidayah kerana memfitnahnya di media sosial dua tahun lepas.

Selain itu, mahkamah juga menolak rayuan Ali dan tiga anggota keluarganya untuk mengetepikan keputusan Mahkamah Sesyen yang menolak tuntutan samannya terhadap Hidayah dan usahawan kosmetik Datuk Seri Aliff Syukri Kamarzaman berhubung satu temu bual yang disiarkan secara langsung di akaun YouTube miliknya.


“Sedih Ada. Gembira Pun Ada. Semoga Terus Bahagia.” Siti Nurhaliza Kongsi Momen Bercuti Bersama Keluarga Raih Perhatian

Penyanyi nombor satu Negara,  Datuk Seri Siti Nurhaliza berkongsi momen bercuti dengan keluarga termasuklah suami tercinta, Datuk Seri Khalid Mohd Jiwa serta dua orang cahaya mata nya, Siti Aafiyah dan Muhammad Afwa.

Perkongsian tersebut dimuatnaik menerusi laman Instagramnya. Rupa-rupanya keluarga bahagia ini pergi bercuti di Pulau Redang, Terengganu.

Menerusi laman InstaStorynya, pasangan ini vmenaiki kapal terbang dalam perjalanan ke destinasi percutian.

Menurut Siti, ia merupakan pengalaman kali pertama anak keduanya, Afwa menaiki pengangkutan di awan biru itu.

“Alhamdulillah, first time bawa Afwa naik flight..good boy ibu.

“Sepanjang dalam flight, Afwa sleep & mudahkan ibu sampailah dah sampai,” ujarnya Penyanyi yang mesra disapa Tokti.

Selain Tokti juga turut memuatnaik momen mereka sekeluarga bermain ombak ditepi pantai yang turut disertai anak-anaknya.

Namun, apa yang mencuri perhatian warganet adalah lagu selingan yang dimuatnaik bersama video mereka sekeluarga begitu menyentuh hati.

Jelas kebahagiaan  pelantun lagu Kuasa Cintamu ini setelah sekian lama menantikan kehadiran cahaya mata. Kini,  dua sudah miliki sepasang cahaya mata yang menjadi penyeri rumahtangga pasangan ini.

Untuk rekod,  Siti mendirikan rumah tanga bersama Datuk Seri Khalid Mohamad Jiwa pada tanggal 21 Ogos 2006.

Hasil perkongsian hidup, pasangan ini dikurniakan dua orang cahaya mata bernama Siti Aafiyah, 3 dan Muhammad Afwa, 7 bulan.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Bersatu kembali sebagai keluarga lengkap.” 9 Bulan Terpisah, Aliff Aziz Kembali Ke Pangkuan Isteri & Anak Buat Ramai Sebak!

Tiada kata-kata yang mampu diungkapkan buat kedua-duanya bila mana kembali bersatu. Hanya rasa gembira dan syukur dipanjatkan kepada Yang Maha Esa atas kurniaanNya.

Selepas hampir sembilan bulan terpisah dan tidak dapat bertemu anak serta isteri, akhirnya pelako Aliff Aziz kembali bersatu dengan keluarganya.

Pertemuan penuh emosi pasangan ini dimuat naik dalam satu perkongsian video menerusi Instagram Aliff dan isterinya Bella Astillah.

Di dalam video tersebut jelas kelihatan kerinduan anak sulung pasangan ini, Ayden Adrean berlari memeluk bapanya.

Aliff sebelum ini terpaksa menjalani kuarantin selepas tiba dari Singapura ke Kuala Lumpur. Berpeluang bertemu buat kali pertama dengan anak keduanya, Aliff tidak melepaskan peluang untuk melepaskan rasa rindunya kerana belum pernah bersua muka secara langsung sejak dari lahir.

Apa yang lebih menghibakan bila mana momen indah pertemuan tersebut mendapat lebih 900,000 tontonan di Instagram Bella Astillah.

Aliff dan Bella sebelum ini rujuk kembali selepas berpisah. Namun, pertengahan tahun lalu, pasangan ini terpaksa berjauhan disebabkan oleh pandemik yang melanda.

Aliff juga tidak berpeluang berada disisi ketika Bella Astillah bersalin anak kedua mereka pada Julai yang lalu.

Susulan daripada itu, rata-rata rakan artis dan warganet yang menonton video pertemuan tersebut telah meninggalkan komen dengan memaklumkan berasa sebak melihat situasi yang menyentuh hati.


Makanan Sejuk Beku Dipercayai Jejas Kesihatan. Ikuti Peringatan Dr Ini.

Bergelar ibu pastinya kita ingin memberikan yang terbaik buat anak-anak termasuk menyediakan makanan yang sihat dan berkhasiat termasuk memasak sendiri di rumah yang terjamin kebersihannya.

Namun akibat kekangan masa, kita terpaksa menyediakan menu hidangan buat anak-anak secara mudah dan cepat misalnya memasak makanan frozen.

Salah satu makanan frozen yang disukai oleh kanak-kanak adalah sosej. Mengikut Dr Zubaidi Haji Ahmad, makanan ni bahaya untuk kanak-kanak.

Ikuti perkongsiannya.

BAHAYA MAKAN SOSEJ UNTUK ANAK-ANAK

Dalam banyak ceramah saya mengenai kesihatan, selalu saya ingatkan pada ibubapa terhadap makanan yang diberikan kepada anak-anak.

Saya faham keadaan ibubapa yang sibuk dan tergesa-gesa menyiapkan anak ke sekolah.

Ada di antara kita sebagai ibubapa yang menyediakan sosej sebagai sarapan pagi atau bekalan makanan ke sekolah kerana ia mudah disediakan.

Ia boleh digoreng, direbus, dipanaskan dengan mikrowave dan ketuhar. Secara purata anak-anak memakan antara 3-5 batang sosej yang disediakan oleh ibubapa mereka.

Sering memberikan sosej pada anak-anak bersarapan bukanlah suatu amalan yang bagus.

Dalam banyak kajian dibuat, sosej tidak memberikan sebarang nutrisi, kecuali daging dan tepung sahaja.

Malah ia memberikan kesan buruk kepada kesihatan jika diambil secara kerap dan dalam kuantiti yang banyak.

Sebaiknya amalan memberikan sosej pada anak-anak sama ada untuk sarapan atau bila-bila masa harus dihentikan kerana ia
mengandungi lemak trans (transfat), tinggi kandungan garam, tinggi bahan perasa, bahan pengawet, dan bahan tinggi.

Dengan itu ia memberikan kesan negatif seperti meningkatkan tahap “kolestrol jahat”, meningkatkan risiko obesiti dan meningkatkan risiko mendapat penyakit diabetis, hipertensi, serangan sakit jantung dan kanser usus besar (colonorectal cancer).

Kajian dipercayai penyebab kanser

Dalam banyak kajian menunjukkan bahan nitrate yang terdapat pada bahan pengawet yang dicampurkan ke dalam sosej ini boleh menyebabkan kanser usus.

Nitrites akan ditukarkan oleh bakteria di dalam usus kepada N-nitoso apabila melalui proses penghadaman. *N-nitroso* merupakan bahan kompaun yang penyebab kanser *(carcinogenic)*.

Kajian yang dilakukan oleh *WHO’s International Agency for Research on Cancer* pula mengatakan setiap 50g daging proses yang dimakan, ia meningkatkan risiko kanser usus sebanyak 18%.

Jadi saya mencadangkan agar anak-anak kita makan makanan yang lebih bernutrisi ketika bersarapan seperti telur, bersama mi atau nasi yang banyak sayur-sayuran. Berikan mereka buah-buahan yang segar.

Makanan sebegini lebih bernutrisi untuk mereka. Jangan lupa sesudu minyak zaitun untuk mereka.

Kredit: Dr Zubaidi Haji Ahmad


UAI Jawab Isu Bersalin Dengan Dr Lelaki, Netizen Puji “Beza Bercakap Guna Akal Berbanding Hati”

dua tiga hari ini tular di laman sosial tentang isu lelaki dikatakan ‘dayus’ kerana membiarkan isteri bersalin dengan oleh Dr lelaki.

Bagaimanapun, penceramah terkenal Ustaz Azhar Idrus tampil memberi penjelasan dengan menjawab isu ini menerusi satu perkongsian video di laman Tiktok miliknya.

Ustaz Azhar Idrus atau lebih dikenali sebagai UAI berkata dalam video tersebut, hukum haram boleh berubah sekiranya darurat dari segi perubatan.

“Dengar baik-baik. Hukum yang asal perempuan itu berubat dengan perempuan. Lelaki berubat dengan lelaki kerana masalah aurat. Sesama perempuan walaupun aurat haram melihat tetapi lebih berat jika berlainan jantina.

“Tetapi dalam berubat dia ada kadar-kadarnya. Bila masuk sempadan darurat, apa yang haram diangkat sekejap. Allah sebut dalam al-Quran, ‘Barangsiapa yang masuk situasi yang tidak boleh lagi buat pilihan, bukan sengaja atau berlebih-lebihan, tidak berdosa’.

“Asalnya, ‘Allah haramkan kamu makan bangkai, darah dan babi! Tetapi di padang pasir kamu kelaparan, tak jumpa (makanan) tetapi jumpa bangkai. Ada pilihan lain tak? Tak ada!

“Keadaan darurat itu membolehkan apa yang tidak boleh. Jadi nak beranak, isteri mesti beranak dengan doktor perempuan. Tetapi jika tidak ada doktor perempuan hanya lelaki. Sedangkan beranak itu kritikal, yang berkait dengan dua nyawa iaitu ibu dan anak dalam kandungan.

“Oleh kerana tidak ada doktor perempuan, jadi ambil doktor lelaki maka tidak berdosa. Apa pula kata dayus? Tak haram! Yang haram bila ada doktor perempuan tetapi nak juga doktor lelaki yang selak kain isteri. Faham tak?” katanya.

Malah menurut UAI, hanya golongan yang berkemampuan sahaja mampu membayar kos hospital swasta yang mencecah sehingga RM8,000 untuk proses bersalin.

Manakala hospital kerajaan terpaksa menjadi pilihan keluarga yang sekadar cukup makan dan tidak mempunyai ‘kuasa’ untuk memilih doktor wanita atau lelaki.

“Orang yang ada duit, pergi dekat doktor perempuan di swasta. Dia boleh la (bayar), sekali beranak sampai RM7,000 hingga RM8,000.

“Kalau yang cukup-cukup makan, nak cari mana duit tu. Itu yang pergi hospital kerajaan. Nasib baik dapat doktor perempuan, kalau tak lelaki.. Hukumnya harus kerana tidak ada pilihan!” ujarnya lagi.

Sebelum ini, pasangan pasangan suami isteri, Ustazah Siti Afifah dan Ustaz Zaidi Tohirin menyelar suami yang membiarkan isteri bersalin dengan doktor lelaki selain melabel sebagaikan mereka sebagai ‘dayus’.


Semangat Mat Kilau Membara! Malaysia Juara Silat, Al Jufferi Pesilat Terbaik Dunia Kali Ke-4!

Aura semangat Mat Kilau betul-betul membara! Pesilat Negara Al Jufferi Jamari menang pingat emas sekali gus merangkul kejuaraan Kejuaraan Pencak Silat Dunia ke-19, 2022.

Jufferi Jamari menang pingat emas selepas menewaskan seteru dari Indonesia, Iqbal Chandra Pratama di final (Kelas F).

Majlis Penutup 19th World Pencak Silat Championship malam ini dihadiri YAB Perdana Menteri Malaysia, Dato’ Sri Ismail Sabri Yaakob, TYT Datuk Seri Prabowo Subianto, Menteri Pertahanan Republik Indonesia dan Ybhg. Datuk Wira Megat Zulkarnain Tan Sri Omardin, Presiden PESAKA Malaysia.

7 Pingat Emas

Untuk makluman, Skuad silat negara capai sasaran 7 pingat emas bagi Kategori Artistik dan Tanding pada Kejuaraan Silat Dunia. Ia antaranya disumbangkan Mohd Al Jufferi Jamari yang menjuarai acara Kelas F Putera.

Bagaimana jaguh silat dunia ini mengumumkan persaraannya selepas  meraih gelaran keempat Juara Dunia di Kejuaraan Pencak Silat Dunia. Ini adalah hadiah terakhir buat Malaysia

Kata-kata semangat sebelum  ke perlawanan di Melaka

Keluarga Talk: Mengukir Bahagia Tidak Semestinya Harus Korban Diri


Puteri Sarah Pasang Impian Mahu Syaikhul Belajar Di Turki & Summayah Belajar Perubatan Di Mesir

Setiap yang bergelar ibu pasti ingin melihat anak-anaknya berjaya satu masa nanti. Puteri Sarah juga sama seperti ibu lain yang ingin melihat anak-anaknya berjaya bila dewasa kelak.

Usahawan wanita bermata cantik ini sememangnya seorang ibu yang penyayang tetapi tegas mendidik sepasang cahayamatanya terutama bab pelajaran.

Puteri Sarah yang sebelum ini mengerjakan umrah pada 21 April lalu, kemudian menyambung percutian ke Turki bersama anak-anaknya Syaikhul dan Summayah.

Menerusi perkongsian dalam Instagram Stories, memaklumkan percutiannya bukan sekadar jalan kosong tetapi ingin membawa anak-anaknya meneroka keindahan negara yang terkenal dengan peninggalan sejarah Islam itu.

Aktres berusia 37 tahun ini rupanya turut memasang impian untuk menghantar anak sulungnya menyambung pelajaran di Turki manakala anak perempuannya, Symayyah pula belajar menjadi doktor di Mesir.

Dari sekarang, simpan angan-angan nak Syaikhul belajar dekat Turki, Sumayyah jadi doktor belajar dekat Egypt. Jadi, mulai sekarang kena terapkan bahasa Arab untuk mereka.

Datang Turki ni sambil-sambil temu bual pelajar kat sini ambil subjek apa, persediaan semua, kena mula dari sekarang. Tak salah nak sasarkan dari sekarang.

Jadi, boleh sediakan siap-siap anak-anak kena belajar apa supaya jadi orang berguna satu hari nanti.

Puteri Sarah turut menitipkan pesanan kepada kedua anaknya supaya sentiasa menjaga nama baik keluarga selain tidak menyusahkan ibu bapa.

Beliau turut mahu anak-anaknya meneroka dunia dengan pergi merantau ke negara orang dan pulang dengan ilmu penuh di dada.

Jangan menyusahkan mama, ayah dan jangan malukan nanti nama mama okey Syaikhul dan Sumayyah. Buat saya bangga dengan belajar bersungguh-sungguh.

Jadi somebody nanti Insya-Allah dan sebagai ibu bapa, kami cuba didik dan susun semua yang terbaik untuk anak-anak dari kecil lagi.

Tak nak nanti anak dah besar panjang jadi tak guna, kita dapat malu. Apa-apa pun berjaya dalam pelajaran, pergi terokai dunia dan balik dengan sesuatu


“Beberapa Hari Ayah Hilang Selera Makan….”- Gmie Screen Meninggal Dunia

Penyanyi terkenal yang juga vokalis kumpulan Screen, Gmie menghembuskan nafas terakhir pada pukul 2.30 pagi tadi di Hospital Tengku Ampuan Rahimah, Klang.

Allahyarham Gmie atau nama sebenarnya, Hajmi Ibrahim meninggal dunia pada usia 50 tahun akibat penyakit buah pinggang berlubang.

Tiada Selera Makan

Menurut anak Allahyarham, Siti Hadirah, beberapa hari sebelum ini, ayahnya kurang sihat dan hilang selera makan.

Bahkan, kata Siti Hadirah, Allahyarham juga pengsan di rumah sebelum keluarga menghubungi ambulans.

“Abah pengsan sebab kekurangan darah. Keluarga buat keputusan bawa Allahyarham ke hospital. Semasa dirawat di hospital, keadaan abah stabil dan kami sempat juga membuat panggilan video.

“Bagaimanapun, dalam pukul 1.30 pagi tadi, doktor menghubungi kami memaklumkan abah kritikal sebelum abah menghembuskan nafas terakhir,” ujar Siti Hadirah dalam kiriman mesej menerusi Instagram kepada Astro AWANI.

Gmie menempa nama sebagai antara penyanyi terbaik negara menerusi kumpulan Screen yang masyhur dengan lagu Bila Cinta Didusta.

Allahyarham pernah menyertai pertandingan Gegar Vaganza musim ketiga terbitan Astro pada 2016.

Rahsiakan Derita

Sementara itu, pengurus peribadi Allahyarham Gmie, Fuad Syahrin Misbah berkata, sudah hampir dua tahun Gmie diuji dengan penyakit buah pinggang berlubang.

Sepanjang tempoh itu juga, Allahyarham, kata Fuad, lebih senang tidak menghebahkan keadaan kesihatannya kepada umum.

“Beliau tidak mahu kawan-kawan dan peminatnya terlalu memikirkan penderitaan yang dilalui. Selagi boleh melaluinya, Allahyarham tidak mahu susahkan sesiapa.

“Saya sendiri hanya mengetahui mengenai sakitnya selepas setahun beliau disahkan oleh doktor berhadapan masalah itu,” kata Fuad dalam nada sebak kepada Astro AWANI ketika dihubungi. -Awani


“Ingat Pesan Ibu, Jadi Orang Baik & Punya Hati Yang Baik.” Titipan Doa Shuib Sempena Hari Lahir Uwais, Bikin Warganet Sebak!

Setahun lalu, sambutan hari lahir Uwais meriah apatah lagi ada ibu di sisi. Namun kini, insan tersayang sudah pergi buat selama-lamanya.Pastinya cukup perit untuk dizahirkan dengan kata-kata. Menginjak ke usia 10 tahun, putera sulung hasil perkongsian hidup Allahyarham Siti Sarah dan Shuib  tampak cukup kuat dan tabah.

Biarpun sambutan hari lahir kali ini disambut secara sederhana tanpa ibu di sisi, namun adanya ayah dan ahli keluarga lain melengkapi hari-hari abang kepada tiga adik ini.Perkongsian Shuib bersempena hari lahir anak sulungnya itu nyata menyentuh hati warga maya.

“Selamat Ulang Tahun kelahiran yg Ke-10 sayang daddy Uwais Al Qarni.Yer tahun lepas dgn Ibu,tahun ni ibu takde tapi ibu akan tetap dgn kita smpi bila2.“Ingat pesan Ibu,jadi orang baik,jadi org yg punya Hati yg baik.InsyaAllah daddy akan selalu dgn Uwais,Kita sama2 jln ok.InsyaAllah,Semoga Allah memberikan yg terbaik utk Uwais,Jadi anak Soleh Dunia dan akhirat.” Demikian titipan kasih seorang ayah buat anaknya.

Perkongsian Shuib mendapat respond dari warga maya. rata-rata turut menitipkan ucapan buat uwais.


‘Kamu Tidak Ada Perasaan. Anak Saya Masih Menangis Rindu Ayahnya.’ Isteri KRU MH370 Tegur Gurauan Pelawak Singapura

Gurauan pelawak Singapura yang tular semalam kerana membangkitkan isu warganegara dan juga menjadikan tragedi MH370 sebagai satu bahan jenaka telah mengundang kemarahan ramai terutama rakyat Malaysia.

Susulan daripada itu telah mengundang isteri kepada salah seorang KRU MH370, Allahyarham Mohd Hazrin Mohamed Hasnan iaitu Intan Maizura Othman tampil menyelar keceluparan Jocelyn Chia.

Intan menyifatkan pelawak tersebut sebagai seorang yang tidak berhati perut kerana tidak menjaga sensitiviti keluarga mangsa nahas MH370.

‘Anak lelaki saya, Muhammad masih lagi menangis sehingga ke hari ini atas kehilangan ayahnya dan kamu menjadikan MH370 ini sebagai bahan jenaka.’

‘Tahukah kamu berapa ramai ibu yang masih menangis sehingga kini? Kamu tidak tahu kerana kamu tidak mempunyai empati dan perasaan.’

‘Tambah Intan lagi, Jocelyn tidak seharusnya menggunakan lawak hambar sedemikian semata-mata untuk meraih populariti.’

‘Mempunyai hati dan menetap di negara sedang membangun lebih baik daripada kamu yang duduk di negara maju tetapi menjadi manusia yang keji.’

Di akhir video tersebut, Intan berharap agar Jocelyn menjadi seorang wanita yang berguna dan tidak melakukan perkara bodoh yang memalukan diri.

Terbaharu, kerajaan Singapura memohon maaf kepada seluruh rakyat Malaysia berikutan tindakan melampau pelawak yang berasal dari negara itu.

“Saya dengan ikhlas memohon maaf kepada semua rakyat Malaysia atas kata-kata yang menyakitkan daripada dia,” kata Vanu Gopala.

“Kerajaan Singapura tidak boleh menerima sebarang kata-kata atau tindakan yang boleh mencetus kemudaratan atau menyinggung perasaan orang lain dan Chia, yang tidak lagi memegang kewarganegaraan Singapura, sama sekali tidak mencerminkan pandangan kami.


Ros Jepun Mudah Dibiak & Hidup Subur Kalau Betul Caranya. Brother Ni Share Tipnya, Yang Pasti Mak-mak Suka Nak Tahu!

Dek kerana minat dengan bunga-bunga comel yang penuh warna warni seperti bunga Ros Jepun ini pastinya ibu-ibu suka jika dapat ditanam bagi menghiasi laman rumah. Jadi apa kata kita fahami dahulu tip dan cara untuk pastikan keratan batang pokok Ros Jepun yang disemai tidak rosak dan seterusnya boleh hidup dengan subur dan sekali gus mengeluarkan bunga yang sarat berkembang.

Nak tahu bagaimana, jom semak perkongsian daripada Encik Mohd Shaifful ini semoga bermanfaat untuk kita semua.

KENAPA SAYA TANAM ROS JEPUN SELALU KERATAN BURUK?

Untuk Ros Jepun yang di tanam dan letak tempat redup. Siram sekali sahaja. Letak tempat redup 3 atau 4 hari. Jangan siram. Jangan risau. Tanah tidak akan kering. Kerana jauh dari cahaya matahari. Dalam 4 hari pokok akan mula segar. Bermakna akar telah tumbuh dan kuat untuk di alih kan tengah panas.

Kalau anda siram hari-hari tanah sentiasa basah dan akar pokok Ros Jepun boleh buruk. Kadar kematian pokok lebih tinggi. Alih ke tengah panas selepas 4 hari. Siram setiap pagi kecuali hari hujan.

Untuk Ros Jepun yang di tanam tempat panas terus. Perhati kan tanah. Jika kering baru siram. Kalau tanah tidak kering sangat, jangan siram. Selepas 4 hari pokok dah tumbuh akar dan sehat. Boleh lah siram setiap pagi kecuali hari hujan.

Elak kan siram pokok waktu malam kerana tanah akan basah sampai ke pagi. Kadar untuk pokok di jangkiti kulat tinggi. Elakkan guna tanah hitam bersabut tanpa di campur tanah-tanah jenis lain.

Jangan lupa letak baja pada pokok anda SEMINGGU SEKALI (MAKANAN POKOK). Pokok sehat. Anda suka hati. Anda boleh menggunakan baja super untuk kesan cepat atau baja-baja lain.

Ramai yang tanya. Bila masa sesuai nak letak baja?

Bila-bila masa anda suka. Sama ada masa penyediaan tanah atau selepas tanam pokok.

Baja organik
Palet najis ayam proses. Baja kopi. Humus. Elok di gaul semasa sediakan tanah. Kalau anda beli tanah organik 6 in 1. 8 in . Tidak perlu gaul baja lagi.

Baja kimia
Seeloknya letak pada Rose Jepun yang dah ada akar untuk mengelak pembaziran. Baja di tabur awal boleh terjadi pembaziran di mana terbebas ke udara atau hanyut jika hujan.

Baja kimia berbiji jangan di larut dalam air. Kerana buat khas untuk larut secara perlahan-lahan semasa proses siraman. Baja akan meresap ke dalam tanah untuk membekalkan nutrisi yang berterusan pada pokok. Kalau nak larut kan juga pun boleh.

Sembur racun brogard seminggu sekali untuk pokok terhindar dari penyakit virus dan kulat. Juga penyakit daun kerinting dan pokok hangus daun kehitaman.

Semoga kawan-kawan dapat tanam Rose Jepun yang cantik-cantik. Selamat maju jaya. Yang kurang datang dari saya. Yang baik semua dari Allah.


Kaki Lenguh-lenguh Pulihkan Dengan Urut Sendiri, Ni Tekniknya. Confirm Rasa Lega!

Sekali sekala mesti kita akan rasa sakit kaki, lebih-lebih lagi kalau banyak berjalan. Jika tidak pun disebabkan tuntutan kerja yang memaksa kita banyak berdiri.

Cara hendak melegakannya lain tak bukan mestilah dengan urutan, agar urat-urat di kaki tak bersimpul.

Jadi ketahui cara hendak mengurut kaki sendiri. Jangan biarkan diri terus mengeluh dan menanggung kesakitan.

Teknik urutan ini telah dikongsi oleh Puan Sarifa Redzuan II melalui fbnya.

Bila selalu sakit kaki, boleh urut macam ni.

3. Guna penumbuk tarik ke atas 6 kali  – teknik knuckle

4. Buat putaran ke atas 6 kali- teknik thumb circle

5. Guna ibu jari urut di tengah tapak kaki dengan laluan ke atas 6 kali – teknik thumb gliding

6. Urut bahagian tepi tapak kaki 6 kali – teknik thumb gliding

7. Urut bawah ibu jari kaki – teknik thumb gliding

8.Tekan setiap jari jari – teknik static pressure

Buat setiap malam sebelum tidur. In Sha Allah tidur pun lebih berkualiti. Bangun pagi esok kaki pun ringan ja rasa. Selamat berurut semua


“Saya Tak Malu Mengaku Tak Pernah Masak.” Liza Abdullah Pernah Belajar Buat Puding Karamel & Rojak Buah Demi Anak!

Liza Abdullah antara aktres hebat 80-an yang terkenal dengan bakat lakonannya yang sering kali meninggalkan kesan buat penggemar drama bersiri tempatan.

Mula dikenali sebagai penyanyi pada tahun 1984 sebelum namanya menjulang sebagai pelakon sejak membintangi filem Ali Setan pada 1985.

Hampir empat dekad bergelar pelakon, pemilik nama sebenar, Norliza Abdullah tidak menyangka, pada usia ‘senja’, dirinya masih diterima peminat serta menjadi pilihan pengarah dan penerbit untuk berkarya.

Kerja keras demi membesarkan anak

Dia mengaku tidak pernah mengejar anugerah, sebaliknya memberi prestasi terbaik dalam setiap kerja dilakukan.

“Dengan bakat kurniaan Tuhan ini, saya beroleh rezeki. Tidak pernah terfikir mengenai anugerah.

“Saya ikhlas dan bekerja keras demi kelangsungan hidup dan membesarkan anak.

“Saya percaya kalau ikhlas dan buat yang terbaik, orang akan cari kita. Biar nama kita meniti di bibir orang. Akhirnya, hasil kerja kita yang berbicara, bukan populariti yang datang dan pergi.

Ikhlas cari rezeki, glamour datang kemudian
Bukan soal bayaran sahaja, sebaliknya pelakon terkenal dengan watak Mak Leha ini tidak gemar berkongsi di media sosial.
“Saya berpegang pada prinsip tak perlu kongsi, tak kisah benda betul. Kalau rasa dikhianti, kena tipu dan sebagainya.
“Saya tak pernah break dalam bidang seni, mungkin kerana saya sentiasa buat yang terbaik dan juga berkat keluarga , orang ramai nakkan saya dalam bidang ini. pernah juga saya pernah cari kerja lain tetapi perancangan Allah lebih baik. Syukur kerana saya masih relevan kerana apa yang saya buat ikhlas kerana nak cari rezeki. soal glamour itu datang kemudian kalau kita buat yang terbaik.

“Ini rezeki Allah, sebab itu saya sentiasa all out dan tak ada istilah cincai dalam setiap watak yang saya terima tak kira kecil mahupun besar. Kita kena ada prinsip hidup, bila kita buat yang terbaik Insyaallah itu yang bantu kita kekal relevan.
“Alhamdulillah, sekali kita dah ambik atau terima bayaran saya takkan komplen dan anggap itu rezeki. walaupun sikit tetapi berkat. Kalau dapat sikit, jangan merungut tetapi usah war-war kerana itu melibatkan ‘maruah’ kita.

Syawal meriah dengan cucu sulung
Bercakap sambutan raya, akui Liza sekarang bertambah meriah dengan kehadiran cucu sulung.’
‘Kami sekeluarga ambil keputusan untuk beraya di Kuala Lumpur secara sederhana. saya sejak dahulu keutamaan adalah anak-anak. tidak kisah bab ganti baju kerana yang penting anak-anak. untuk diri saya sepasang jubah atau baju kurung sudah memadai.

Tak malu mengaku tak masak
Ditanya soal menu raya, sejujurnya Liza Abdullah tak malu mengaku tidak pernah masak untuk keluarga dan anak-anak.
“Baik ketika raya mahupun hari biasa. tetapi rezeki Allah, bekas suami saya keterer. Sekarang lagi mudah kerana boleh order secara online. secara tak langsung ini boleh membantu kawan-kawan lain yang berbisnes.

‘Cuma saya tahu, kalau masak mesti sedap. saya juga seorang yang mengikut sukatan sejak dahulu lagi. Tak pandai untuk agak-agak seperti orang lain. Waktu anak masih kecil, air tangan ibu ditagih. tetapi sejujurnya sebelum kahwin pun arwah ibu tak benarkan untuk saya masuk dapur.

Belajar buat puding karamel dengan arwah zaibo
“Tetapi saya pernah buatkan menu puding karamel jadi saya sempat belajar dengan arwah Zaibo. Selain itu, saya juga belajar buat rojak buah, anak-anak pun dah faham bahkan kalau saya masak maggi pun mereka sudah beria memuji sedap.
“Begitu juga ketika bersahur, saya bersyukur dapat anak-anak yang baik kerana kami bangun makan buah kurma sahaja kerana saya tak memasak.

“Lagipun waktu sahur saya tak praktikkan memasak. manakala untuk berbuka, kalau dapat teh tarik dan murtabak pun memadai. Cuma moreh, ada juga saya makan lebih.

Cara bawa diri dalam bidang seni.
Berbeza dengan zaman dahulu, kena faham tujuan masuk dalam bidang seni.Namun sekarang cukup mudah untuk dikenali tetapi tak bertahan lama.

“Saya jenis orang yang buat kerja bersungguh-sunguh. Saya buat kerja kerana duit. soal pencapaian atau anugerah itu saya tak pernah terfikir tetapi kalau dapat syukur. Kena ingat zaman sekarang nak jadi artis mudah sangat tetapi nak bertahan lama itu susah.

“Sebab itu kalau kita buat ikhlas, kerana nak cari rezeki dan memanfaatkan orang lain insyaAllah takkan ada masalah untuk bertahan lama,”tegas Liza Abdullah lagi.


“Kejapnya Dah Anak Dara, Cantik Macam Mami.” Kongsi Minat Anak Dalam Tarian, Warganet Puji Ikut Jejak Stacy

Sebagai seorang ibu, pastinya mahukan yang terbaik buat anak-anak kan. Demikian juga dengan penyanyi berusia 31 tahun ini.

Menyedari minat menari yang bercambah dalam diri anak sulungnya, Bella De Luna Valentina, isteri kesayangan Akim ini tidak menghalang. Bahkan memberi sokongan tidak berbelah bahagi.

Bahkan menurut Stacy, dia mahukan yang terbaik kepada permata hatinya itu. Ini kerana anak nya itu sudah menampakkan minat dengan dunia seni tarian sejak  kecil lagi.

Meski baru menjangkau usia 9 tahun, jelas Stacy anak perempuannya itu memiliki bakat dan sangat berpotensi besar untuk berjaya dalam bidang tersebut.

“Menari dengan Bella Anak pertama saya Bella ni memang suka sangat menari. Dari kecil lagi dia selalu menari hinggalah sekarang umur sudah 9 tahun.

“Saya boleh lihat potensinya jadi saya memastikan bahawa menyokongnya dengan cara yang terbaik,” Stacy menerusi perkongsian nya  di Instagram.


Ini Rupanya Disebalik Kisah Viral Baju Pengantin Hello Kitty. Bukan Pilihan Pengantin Perempuan Tapi…

Kisah pasangan ini cukup unik bila tampil dalam persalinan pengantin dengan Tema  Hello Kitty. Jarang tema sedemikian menjadi pilihan bakal pengantin. Namun, disebabkan pasangan ini mahukan sesuatu yang ‘unik’ dan lain dari yang lain, membuatkan mereka memilih tema ini.

Lebih menarik lagi, tema tersebut menjadi pilihan sang suami yang memang sukakan sesuatu yang unik.

Selain tema yang lain dari yang lain, pasangan ini juga memilih  tarikh yang cukup istimewa iaitu 18.8.2018 sebagai detik bersejarah disatukan sebagai suami isteri yang sah.

“Kami bernikah pada 18/8/18. Kalau diikutkan sebenarnya tak ada idea pun nak buat tema hello kitty ni tapi memandangkan suami ni agak suka benda-benda yang unik, kebetulan dia pun orang seni dan minat pada art itulah hasil dia.

” Tiada paksaan dari saya atau dia sendiri, sebaliknya kami sekadar suka-suka sahaja untuk dijadikan koleksi sebab baju ni bukan pakai masa sanding. sebaliknya kami pakai ketika mengambil gambar untuk sesi outdoor sahaja,” ulas Eira Zain ketika ditemu bual oleh wartawan Majalah Keluarga.

Eira Zain yang memakai baju dari rekaan  suami dan dirinya sendiri memberitahu baju tersebut adalah dari butiknya sendiri.

“Tak susah pun nak dapat busana ini kerana saya dan suami yang design sendiri. Kebetulan saya memiliki butik pengantin sendiri selain menyediakan perkhidmatan andaman.

“Mungkin bagi orang lain ia sesuatu yang pelik tapi pada saya biasa je ,cuma suami yang memang minat bahagian seni. Jadi, baju tersebut adalah hasil perbincangan kami berdua. Jadi, kepada yang berminat untuk mendapatkan busana dengan tema begini boleh hubungi kami.

“Tidak susah untuk mendapatkan material dan kami hanya mengambil masa lebih kurang seminggu sahaja,”ujar Eira lagi yanglebih  fokus kepada bahagian andaman manakala suaminya, Nur Mael membuat kabinet.

Sumber: Eira Zain Bridal (FB)


Ikut Langkah Ini Jika Mahu Kabinet Dapur Terjaga Bersih & Tahan Lama. Mudah & Murah!

Dapat memiliki kabinet dapur yang lengkap di rumah adalah antara satu kegembiraan besar buat semua wanita bergelar isteri.

Apa lagi kabinet ini dipasang sebaik memasuki rumah baru. Rasa hari lebih lengkap dan sempurna. Satu kejayaan besar buat diri sendiri.

Maklum sahaja hendak memasangnya bukan hanya perlukan keinginan semata-mata tetapi memerlukan kos yang tinggi.

Kabinet dengan material biasa-biasa sahaja paling kurang menelan belanja 5 ribu dan ke atas, inikan pula lengkap dengan segala fungsi serta menggunakan material yang tahan lasak. Tidak hairanlah ada kabinet yang dipasang dengan harga berpuluh ribu.

Kalau begini harganya, dapur pastinya menjadi ruang yang cukup disayangi. Perlu dijaga sebaiknya supaya ia kekal lebih lama. Soalnya bagaimana?

Sebenarnya tidak sukar menjaga permukaan kayu kabinet dapur kita. Anda patut cuba dua cara ini. Mudah sahaja!

Cuka + Air
Guna dua bahan ini yang cukup murah dan mudah untuk jaga kabinet kita. Campurkan sedikit cuka ke dalam air dan kacau hingga sebati. Kemudian ambil kain atau tuala pengelap dan mulakan menyental seluruh permukaan kayu kabinet dapur. Sental lebih sikit pada permukaan yang kehitaman. Biarkan kering. Lakukan cara ini setiap kali kabinet nampak kotor.

Sapu Minyak Zaitun
Selain menyental dengan cuka, cara lain untuk memastikan kabinet terjaga dengan cantik adalah dengan cara menyapukan minyak zaitun pada permukaan kayu kabinet dapur.

Selepas pembersihan menggunakan cuka dan air, biarkan kering sebentar kemudian sapukan sedikit minyak zaitun di seluruh permukaannya. Hasilnya kayu akan lebih berkilat dan terlindung daripada dimamah usia. Insyaallah kayu kabinet akan tahan lama. Lakukan proses ini setiap 6 bulan sekali.

Tip Lindungi Kabinet Dapur

1. Apabila terdapat kesan resapan air di ruang kabinet terutama bahagian sinki, ini menandakan silikon yang digunakan sebagai penebat air sudah terbuka atau rosak. Cepat-cepat perbaiki sebelum merebak permukaan hadapan kabinet.

2. Cahaya matahari yang berlebih-lebihan pada kabinet kayu juga kurang sesuai. Sifat kayu yang bertindak balas dengan kepanasan buat kabinet akan terjejas. Jadi perlu langsir dan kesan cahaya yang minima, kabinet pasti tahan lama.

3. Kesan minyak tumisan daripada proses memasak juga sangat meninggalkan kesan pada kabinet dapur. Jika tak pasang hud perangkap minyak, sentiasalah bersihkan permukaan kayu yang terkena minyak. Kesan minyak yang melekat lama kelamaan akan menebal dan meninggalkan kesan pada tekstur kayu.

4. Suhu dan kelembapan juga banyak mainkan peranan pada kabinet dapur kayu. Keadaan kering dan kepanasan suhu akan menyebabkan kayu mengecut kerana kekurangan kelembapan. Sebaliknya jika terlebih lembap, kayu akan mengembang, retak dan merekah.


Rupanya Begini Caranya Ibu Bapa Fatimah Didik Anak Sukakan Buku. Sungguh Inspirasi!

Siapa yang tak kenal dengan keluarga adik comel, Fatimah Omar Mukhlis, 5, yang viral kerana fasih ‘kecek kelate’  hasil didikan ibu bapanya yang tidak mahu anak mereka melupakan bahasa ibunda. Video pertama Fatimah tular pada 9 Mei dua tahun lalu ketika  memasak cucur pisang bersama bapanya.

Malah keletah kanak-kanak perempuan itu dan adik-beradiknya diikuti  655,000 orang Instagram TheFamily.UK.  Sejak itu, Fatimah menjadi selebriti cilik yang dikenali ramai.

Malah pengaruh dan kemasyhurannya di media sosial, membuatkan netizen sentiasa mengikuti perkembangan keluarga ini. Terbaru melalui muat naik di instagam milik keluarga, memaparkan bagaimana ibu bapa mendidik Fatimah dan adik beradiknya minat membaca buku. Jom semak perkongsian ibu bapa Fatimah.

“Ramai yang bertanya di mana kita biasanya mendapat bahan bacaan untuk kanak-kanak. Nah, ketika dulu kita mempunyai Omar Mukhtar, kita biasa membeli semua buku untuknya. Tetapi ketika berusia sekitar 6 tahun, dia mula membaca satu buku setiap hari, dan kami menyerah kerana kami menghabiskan terlalu banyak wang dan juga memerlukan lebih banyak ruang untuk menyimpannya!”

PINJAM BUKU DI PERPUSTAKAAN

“Sekarang, ia lebih teruk lagi kerana kami mempunyai dua ulat buku kecil tambahan di rumah – Fatimah dan Ali! Sehingga Kami tak terkira jumlah buku yang mereka baca setiap hari! Jadi sekarang, kami hanya membeli buku khas untuk mereka dan selebihnya, kami dapat dari perpustakaan tempatan mingguan kami. Kanak-kanak suka perpustakaan. Ia telah menjadi seperti rumah kedua mereka! Mereka masing-masing mempunyai kad perpustakaan sendiri dan setiap orang dibenarkan meminjam sehingga 30 buku pada satu masa.

DIDIK ANAK TANGGUNGJAWAB

Meminjam buku dari perpustakaan mempunyai banyak faedah. Bukan sahaja menyimpan wang, ia juga mengajar kanak-kanak untuk bertanggungjawab dengan harta orang lain. Alhamdulillah, setakat ini, Fatimah dan Ali sangat bertanggungjawab dengan buku-buku perpustakaan mereka dan sentiasa mengembalikannya dalam keadaan baik!

“Terdapat banyak cara untuk membesarkan dunia anak anda. Cinta buku adalah yang terbaik daripada mereka semua.

Selain itu,  ada  netizen bertanya bagaimana ibu bapa fatimah mengawal gajet kepada anak-anaknya. Jawapan yang diberi sungguh inspirasi.

Nyata, ibu bapa Fatimah seorang yang tegas dalam mendidik anak. Tahniah kepada ibu bapa Fatimah!

Sumber: thefamily.uk


Kekal Langsing,  Jom Amalkan Air Rebusan Daripada 4 Bahan Ni!

Penampilan seorang ibu akan nampak kurang sempurna bilamana bahagian perut kelihatan buncit.

Apatah lagi bila en suami selalu mengejek temtang hal itu.

Tidak mahu berterusan begitu,  elok ibu pilih minum air rebisan ini sebagaimana yang sikogsikan oleh puan Eiscya Isa ini.  Jom semak.

Tips Untuk Nipiskan Perut Buncit
==========================

Bahan-bahan :

• Asam gelugor ( 5 – 8 keping )
• Gula melaka
•Daun pandan ( simpul @koyakkan )
• Air ( 5 gelas )

Caranya mudah je,rebus semua sekali dan minum sebelum makan masa suam atau sejuk.

Air rebusan ni bagus sebab badan takkan serap lemak.Selain dari turunkan berat,air ni jugak boleh cantikkan kulit.

Sapa yang yang turunkan nafsu makan pun bleh try ni.

Selamat mencuba”

Kredit to Eiscya Is


Amalkan Zikir Ini Supaya Tak Lelah Urus Rumahtangga. Khas Untuk Para Isteri.

Nampak mudah peranan isteri menguruskan rumahtangga dan anak-anak tetapi ia memerlukan pengorbanan masa dan tenaga tanpa henti dan tanpa mengira masa.

Malah suami kadang kala tidak dapat melakukannya semua kerja di rumah yang dilakukan oleh kaum isteri.

Namun, selain sikap suami yang menghargai diri isteri, para isteri harus melakukan amalan zikir untuk penguat semangat sebelum tidur.

Tadi semasa makan malam saya bergurau dengan orang rumah, agaknya kuasa elemental apa yang diguna oleh mereka (golongan isteri) untuk membuat semua kerja kerja rumah. Beliau hanya tersenyum dan menjawab,

“Kalau ada, dah guna dah, hihi”

Tidak dinafikan wanita sememangnya hebat apabila bergelar ibu dan isteri di rumah.

Semuanya perlu diurus. Dari memasak di dapur, mengemas rumah, menjaga anak dan macam macam kerja lagi. Jika suami yang membantu pun, pasti tak semuanya dapat dilaksanakan selancar mereka.

Ya, memang banyak yang perlu dibuat. Saya sendiri tak terbuat semuanya dalam satu masa. Sedang dia boleh jaga anak, masak dan sempat lagi lipat baju. Saya memang surrender. Adeh.

Kadang bila beliau ke taklim masturat (pengajian mingguan wanita) saya hanya mampu jaga Atiq dan Ahnaf supaya baik baik sahaja. Agar mereka tidak tercedera semasa bermain. Saya hanya fokus begitu. Itu pun baby Adni tidur. Kalau dia bangun, dah tentu lagi haru dibuatnya. Jangan cakaplah nak masak, nak ke bilik air pun saya berfikir dua kali takut takut si Ahnaf terjun atas adiknya yang kecil itu.

Pernah sekali saya cubalah basuh kain, sudahnya kain itu bersemadilah dalam mesin basuh akibat saya lupa. Tergelak saja orang rumah bila tetiba suaminya nak jadi hero kain baju. Allahu, ampunkan daku kerana tidak dapat bantu isteri sebaiknya. Aku tak mampu jadi sehebat dia.

Kebetulan tadi membelek wall, terbacalah nukilan hati seorang sahabat saya menulis tentang penatnya beliau menguruskan anak dan rumahtangga.

Lalu saya titip komen berikut,

“Pernah sekali, para Sahabiyyah (sahabat Nabi di kalangan wanita) datang berjumpa Nabi SAW, bertanya tentang ganjaran mereka di sisi Allah, mereka mengadu suami mereka banyak ganjaran iktikaf, keluar di jalan Allah, ganjaran solat berjemaah dan banyak lagi ganjaran yang dijanjikan Nabi SAW kepada orang lelaki.

Sedang mereka sibuk dengan anak dan urusan rumahtangga, kerja yang banyak dari pagi hingga malam. Malam juga tidak dapat tidur kerana menjaga anak.

Nabi SAW berpaling kepada para sahabatnya dan tersenyum lantas bertanya kepada para sahabat,

“Pernahkah kalian mendengar soalan yang lebih baik daripada soalan wanita wanita ini?”

Lalu Nabi SAW menerangkan kepada para sahabiyyah bahawa setiap ganjaran yang diperolehi oleh suami mereka, semuanya juga diperolehi oleh mereka tanpa mengurangi sedikitpun pahala suami mereka.

Lalu mereka (sahabiyyah) pulang dengan senyum gembira.

Demikianlah Allah SWT meletakkan darjat ibu itu selepas Allah dan Rasul. Untuk ibu, 3 kali Nabi ulang supaya patuh akannya, sedang ayah hanya sekali”

Beliau membalas komen dengan mengatakan “Sejuk hati membacanya, terima kasih”

Malam ini kami sekeluarga akhiri cuti sempena maal hijrah dengan bacaan taklim rumah. Allah takdirkan giliran saya membaca Kitab Fadhail Amal bab 10, Semangat Keagamaan Wanita.

Maulana Zakariyya memulakan bab ini dengan kisah pengorbanan puteri yang paling disayangi Rasulullah SAW iaitu Sayyidatina Fatimah Radhiahuanha.

Amalan Zikir

Kisahnya Saidina Ali kasihan melihat isterinya itu yang melakukan kerja rumah tanpa pembantu rumah.

Sayyidatina Fatimah biasa menggunakan tangannya untuk mengisar bijian yang menyebabkan tangannya menjadi kasar. Beliau juga mengisi air ke dalam bekas yang diperbuat daripada kulit dan membawa bekas itu ke rumah sehingga meninggalkan kesan di dadanya akibat daripada tali bekas tersebut.

Pakaiannya juga seringkali kotor akibat banyak menguruskan rumah, menyapu dan sebagainya.

Sayyidina Ali telah meminta isterinya itu pergi meminta seorang hamba sahaya kepada Rasulullah SAW untuk membantunya menjalankan kerjanya.

Sayyidatina Fatimah telah pergi dan didapati ada orang berada di situ. Beliau adalah seorang yang sangat pemalu. Maka beliau pun pulang tanpa menyampaikan hajatnya itu kepada Nabi SAW.

Maka keesokan harinya, Nabi SAW sendiri telah pergi menemui puteri kesayangannya itu dan bertanya maksud kedatangannya kelmarin.

Sayyidatina Fatimah mendiamkan diri. Beliau berasa malu untuk membuka mulut.

Maka suaminya Saidina Ali telah menjawab bagi pihaknya. Lalu diceritakanlah kepada Nabi SAW kesusahan isterinya dalam menjalankan kerja kerja rumah dan maksud kedatangan isterinya itu kepada Nabi SAW.

Dalam riwayat yang lain, Sayyidatina Fatimah mengadu bahawa mereka hanya mempunyai satu alas tidur, itupun daripada kulit domba. Pada malam hari digunakan sebagai alas tidur dan siang diguna sebagai lapik rumput untuk memberi makan unta.

Maka Nabi SAW meminta supaya puterinya itu bersabar

“Wahai Puteriku, bersabarlah. Nabi Musa aalaihisalam dan isterinya memiliki hanya satu alas tidur sahaja sehingga sepuluh tahun. Itu pun hanya jubah Nabi Musa alaihisalam. Itulah yang dibentang dan mereka tidur di atasnya. Takutlah kepada Allah, hasilkan sifat takwa dan tunaikankanlah tugas dan kewajipanmu kepada Allah dan sempurnakanlah tugas tugas rumahtanggamu.

Apabila kamu hendak tidur, maka bacalah Subhanallah 33 kali, Alhamdulillah 33 kali dan Allahuakbar 34 kali. Amalan ini lebih baik bagi kamu daripada seorang hamba”

Sayyidatina Fatimah pun berkata, “Saya redha dengan Allah dan Rasulnya”

Allahu, kami berdua terkedu.

Saya bukan sebaik Sayyidina Ali yang sentiasa sibuk di jalan Allah SWT. Isteri pula bukanlah seperti Sayyidina Fatimah yang melaksanakan apa yang diceritakan di atas. Kehidupan kami jauh lebih senang berbanding apa yang ditanggung sahabat dan sahabiyyah dahulu.

Taklim pada malam ini lengkap dengan sebuah kisah yang memberi inspirasi kepada kehidupan rumahtangga.

Terutamanya wanita yang bergelar ibu dan isteri.

Anda mahal di sisi Allah SWT. Teruskan berbakti, insyAllah syurga tertinggi milikmu.

Sekian, sharing is caring.


Begini Cara Nak Mengurat Suami. Isteri Kena Alert Barulah Makin Sayang

Mengurat suami? Jangan anggap ini melucukan. Seharusnya isteri tahu untuk memikat hati suami. Ikuti panduan ini untuk memastikan perkahwinan menjadi bertambah mesra.

#1. SENTIASA MANJA DENGAN SUAMI

Suami juga memerlukan layanan ingin di manja. Itu lumrah kejadian manusia. Bagaimana untuk bermanja?

Ada banyak cara. Dengan lirikan mata pun boleh mewujudkan manja. Dengan belaian tangan seorang isteri pun dapat melahirkan perasaan manja.

#2. SENYUM SELALU

Hanya dengan menghadiahkan senyuman, sudah cukup untuk menenangkan hati suami. Senyum dapat menyalurkan aura yang sungguh hebat.

Kepenatan dan keletihan suami dapat diubat hanya dengan senyuman.

Senyum itu satu sedekah. Dari sedekah lah rahmat itu turun.

#3. SENTIASA ROMANTIK

Sifat romantik perlu sentiasa ada dalam perhubungan. Romantik itu boleh wujud dalam pelbagai cara. Layanan seorang isteri juga dapat menimbulkan suasana romantik.

Sekali sekala isteri boleh menyediakan kejutan kepada suami dengan candle light dinner. Air tangan dari masakan seorang isteri adalah makanan terbaik untuk seorang suami.

Layanlah suami umpama raja. Insyaallah..isteri akan dapat layanan bak permaisuri dari suami.

#4. MEMAKAI WANGI-WANGIAN

Wangi-wangian boleh menimbulkan satu aura yang sangat hebat dalam perhubungan. Pelbagai jenis minyak wangi boleh didapati dipasaran. Cuma sahaja tinggal memilih mengikut kegemaran dan kemampuan. Dan pastikan penggunaannya mengikut kesuaian tempat dan masa.

#5. SENTIASA MEMBERIKAN KEJUTAN BERUPA HADIAH

Isteri boleh mewujudkan elemen kejutan dengan memberikan hadiah kepada suami. Tidak perlu menunggu ulang tahun perkahwinan atau harijadi.

Hadiah yang simple sahaja sudah cukup bagi suami. Dan pastikan juga hadiah itu disukai oleh suami.

Apa yang penting ialah keilkhlasan isteri dalam memberikan hadiah. Kenanglah ketika suami mengurat dahulu. Pelbagai jenis hadiah diberi dalam usaha untuk memikat hati.

Dalam apa juga perhubungan, kesetiaan dan kepercayaan adalah kunci utama. Dengan mewujudkan elemen ‘mengurat suami’ dalam hubungan, isteri haruslah bijak mengatur strategi.

Sekiranya ingin menambah ummp dalam mengurat, isteri rajin-rajinlah memakai pakaian yang seksi dihadapan suami. Kompom boleh bikin cair hati dan hidung suami. Jangan asyik memakai pakaian yang sama saja.

Sumber: www.mohamadhafiz.com


Hasrat Sambut Raya Bersama Tak Kesampaian, Anak Meninggal Lepas 7 Hari Keluar Hospital. “Tak Sanggup Tengok Seksa, Reda Dia ‘Pergi’.”

Bukan mudah bagi Nurul Shafina Mazani, 26, untuk menempuhi hari-hari mendatang. Kepulangan puteri sulungnya, Afeeya Mikayla dijemput Ilahi pada 13 April lalu, sekali gus meninggalkan ruang kosong dalam jiwanya.

Pilu dalam hati, tak siapa mampu mengerti. Itulah perasaan seorang ibu yang kehilangan zuriat tercinta, lebih-lebih lagi pertama kali bergelar ibu.

Berkongsi cerita, Nurul Shafina memberitahu, anaknya yang meninggal dunia pada usia tiga bulan 12 hari didiagnosis menghidap beberapa komplikasi berkaitan usus sejak dilahirkan pada 1 Januari lalu.

“Lepas lahir baru dapat tahu dia sakit. Selepas beberapa hari, dia masih tak buang air besar. Jadi doktor ambil sampel usus untuk ujian makmal. Doktor maklumkan usus kecil dan usus besar bayi kami tiada saraf, jadi ia tak dapat berfungsi.

“Sejak lahir sampai umurnya tiga bulan, dia duduk di hospital. Kemudian doktor panggil kami, maklumkan dah tak ada rawatan untuk teruskan. Jadi doktor akan off ubat dan drip air dia. Sebelum bawa balik, doktor pun dah maklumkan apa akan jadi.

“Doktor kata, dia hanya mampu bertahan dalam tujuh hari ke bawah. Tapi Alhamdulillah, bayi kami bertahan tujuh hari. Sepanjang tempoh itu, saya dan suami ada bagi dia susu dan air zam-zam. Tapi sebanyak mana kuantiti yang kami bagi, sebanyak itu juga yang keluar.

“Pada 13 April, tepat pukul 12 malam dia dah tak ada. Genap tujuh hari dia dibawa balik ke rumah. Sebelum dia pergi, setiap hari saya doa agar urusan dipermudahkan, tak sanggup tengok dia seksa. Jadi saya reda dia pergi,” ujarnya sebak.

Akuinya yang dipanggil Fina masih cuba menyesuaikan diri dengan kehidupan baharu selepas puteri kesayangannya pergi buat selama-lamanya, minggu lalu.

Enggan terus berduka, Fina berkata, dia hanya mengambil cuti selama tiga hari sebelum kembali bekerja bagi meredakan kesedihannya.

Lebih memilukan,dia dan suami, Muhammad Faisal, 25, juga sudah membuat persiapan lebaran termasuk membeli pakaian buat anaknya.

Namun dia reda dengan ketentuan Allah dan menganggap tiada rezeki untuknya meraikan Aidilfitri sebagai seorang ibu pada tahun ini.

“Saya sebenarnya dah beli baju raya untuk dia, siap beli gaun. Tapi tak apalah, Allah lebih sayangkan dia. Baju raya saya dan suami belum beli lagi, tiada semangat nak raya tahun ni.

“Tapi saya bersyukur, suami banyak beri kekuatan. Dia pun sedih, tapi dia perlu kuat untuk saya. Selain itu, adik-beradik, keluarga dan kawan-kawan pun banyak bagi semangat,” ujarnya yang baru mendirikan rumah tangga pada Oktober 2020.

Untuk rekod, Fina pada Mac 2020 pernah mendapat liputan mStar apabila ibunya, Allahyarham Rosimah Ismail meninggal dunia akibat kanser lidah.

Ujar Fina lagi, dia reda dengan ujian yang bertalu-talu dalam tempoh singkat, di samping berterima kasih atas titipan doa netizen buat keluarganya.

“Orang tahu, saya diuji bertalu-talu. Pada 2020, saya jaga mak saya yang sakit kanser lidah sehingga ke akhir hayatnya. Kali ini anak sulung saya pun sudah tiada.

“Saya ingat 2022 ada berita gembira, tak seperti 2020. Tapi sama saja. Saya reda, baby pergi jumpa nenek dia. Terima kasih kepada semua netizen yang doakan kami, terharu baca doa anda semua,” ujarnya mengakhiri bicara.

Sumber: mStar


Masa Kecil Tidur Sebantal, Bila Besar Ada Aje Yang Tak Kena. Lelaki Ini Kongsi Rahsia Kekal Hubungan Baik Keluarga

Kadang tak tahu apa puncanya, semasa kecil hubungan dengan adik beradik sangat rapat, tiada dengki di hati. Bila emak marah adik, abang menangis tanya emak, kenapa marah adik. Kesianlah adik.

Bila emak marah abang, adik minta jangan marah abang, mengaku salah untuk lepaskan abang dari terus dimarah. Benda makan sedikit, tapi bila adik beradik minta sikit, tetap suapkan ke mulut mereka walau mulut mengomel tak mahu bagi.

Tidur sebantal, satu selimut, kalau kencing malam, bangun pagi sama-sama bau hancing. Sesama tergelak walaupun dibebel emak.

Allahuakbar.

Bersihnya hati dan sucinya kasih sayang masing-masing. Tak tahu kenapa bila besar, sudah kerja, sudah kahwin, semuanya jadi lain.

Entah sejak bila adik beradik jadi persaingan kita. Apa dia pakai, apa dia beli, kita nak jadi lebih dari dia. Semua jadi hal tak kena belaka. Dia kaya, dia celik sikit, kita rasa sakit hati pula.

Tak kurang yang lebih berjaya, yang lebih celik mula dah pandang adik beradik lain sebelah mata. Rasa mereka tak berguna, tak ada visi misi hidup, hidup tak ada perubahan.

Bila adik beradik nak datang meminjam duit atau minta pulangkan duit dibuat seperti musuh.

Bila kahwin, ada pula yang pakat buang adik beradik. Rasa cukup dah pasangan kita yang sweet dan keluarga mertua yang lagi bagus dari keluarga sendiri, tengok adik beradik sendiri pun rasa macam low standard.

Kadang ada emak ayah pun tiba-tiba juga jadi berubah setelah anak semua dewasa. Mana yang pakai kereta besar, bagi salam ‘keruk’ lebih tebal, yang itulah dia paling puji & sayang.

Yang kereta buruk, duit asyik tak cukup, anak cucu kulit kelabu asap dan tak gebu dikutuk keji, anak yang inilah asyik jadi bahan umpatan bila anak kesayangan lain balik ke kampung.

Entah sejak bila kasih sayang emak pun sudah tidak sesuci seperti kecil-kecil dahulu. Waktu itu mak pandang semua mata anak-anak dengan pandangan kasih, sayang sama rata.

Rahsia mengekalkan hubungan baik keluarga adalah:

1) Didikan dan pesanan emak ayah. Sentiasa cakap kepada semua anak-anak agar hormat yang lebih tua.

Ibubapa acknowledged kedudukan anak yang lebih tua. Jangan condemn abang/kakak depan adik-adiknya. Nanti boleh menyebabkan mereka hilang respect.

Bila anak berkumpul, pesanlah,

“Walau apa jadi, yang adik kena hormat yang lebih tua, walau nanti kau dah kaya, kau beli rumah banglo, emas bertimbun. Walau apa jadi, kena sayang adik beradik, dia tetap abang kau. Dia tetap kakak kau. Mak ayah tak ada, mereka akan ganti.”

Be kind to each other dan always support each other. Always rembember, your siblings are not your competitors.

2) Never bad-mouthing anyone. Kalau ada tak puas hati, cakap berdepan, bukannya cakap belakang. Sebagai ibubapa, didik anak-anak supaya selesaikan masalah berdepan, bukannya lari dari masalah dengan cakap belakang.

Juga elakkanlah menjadi batu api apabila anak A meluah perasaan tak puas hati ke anak B. Jangan menyebelahkan sesiapa tanpa usul periksa.

Elakkanlah kutuk anak A bila duduk dengan anak B, kemudian bila dengan anak B, kutuk pula anak A. Dalam tak sedar, sikap ibubapa jenis beginilah yang membuatkan hubungan anak-anak menjadi keruh.

Ibubapa bijak ialah ibubapa yang main peranan menjadi ‘orang tengah’ untuk menyelesaikan permasalahan & salah faham anak-anak. Bukannya dia menjadi punca anak bergaduh.

3) Didikan sejak awal tentang kepentingan solat berjemaah, gotong royong kemas rumah, memasak, bersihkan lepas makan, santai minum petang, tengok tv, semuanya kena turut sama jika semua orang pulang ke kampung.

Tidak ada yang jadi tuan, yakni sekadar bersantai & tunggu makan berhidang & bersenduk sahaja sementara ada yang lain jadi amah tukang masak, tukang basuh pinggan, tukang segala tukang.

Kena buat sama-sama. Semua sama-sama buat.

4) Layan semua sama rata. Tak ada anak special. Tak ada cucu special. Tak ada nak puji yang ini, tak ada nak kutuk yang ini.

Walau memang hakikatnya akan ada anak atau cucu yang lebih cantik, lebih petah, lebih bijak, lebih pandai mengaji. Semuanya sebab untuk mengelakkan mak ayahnya terasa hati.

“Tengoklah mak tu.. anak Long tu dipujinya, anak kita dukung pun tak, cium pun tak hingin. Macam ni malas la nak balik rumah mak. Mak bukan alukan kita pun.”

Confirm ada yang terasa hati begini. Hal yang bermula dengan sekadar terasa hati, akhirnya jadi pemakan tali kasih sayang.

5) Ingatkan anak-anak agar apabila nampak adik beradik buat salah, kena betulkan, kena tegur.

Nampak abang hantar anak berderet minta mak jaga, dia lupa beri duit nafkah, ingatkan dia dengan cara baik.

Tengok adik duduk berpantang dengan mak tapi tak hulur duit dapur beli barang basah, ingatkan dia bahawa tanggungjawab suami untuk nafkah isteri walau isteri duduk tumpang rumah mak.

Adik perempuan juga jangan lupa ingatkan saudara lelaki untuk bayarkan zakat mak ayah jika keduanya telah uzur.

Ibubapa dari kecil ingatkan anak-anak agar yang kena tegur perlu lapang dada apabila ditegur. Yang menegur pula sebab sayang, bukan sebab rasa diri bagus.

Ingatkan mereka agar jaga adab & akhlak supaya hubungan tak retak.

6) Ingatkan anak-anak, kita nak masuk syurga Allah sama-sama.

Ingatkan anak-anak, untuk masuk syurga & murah rezeki bukan hanya perlu buat baik kepada emak ayah, bahkan juga kepada adik beradik, yakni sentiasa menjaga silaturrahim.

Family is where the life begin and love never ends. Never give up on your family and siblings.

Armand, Altamis dan Aaron,

Bila baca tulisan ini, jangan pula cari salah sesiapa melainkan untuk memperbaiki salah & silap kita sendiri.

Kita tidak boleh mengubah orang lain, tetapi perubahan ini boleh dimulakan dengan diri sendiri dan didikan kita kepada anak-anak terlebih dahulu, insyaAllah.

“Be nice to your siblings, they’re your best link to your past and the most likely to stay with you in the future.”

Muhasabah saya yang menulis, yang selalu juga terlalai.


Menanggung Batuk Yang Teruk & Lama, Wanita Ni Akhirnya Amal Minum Air Kelapa Untuk Redakannya!

Menikmati air kelapa muda sambil duduk santai bersama keluarga tentu menjadi detik yang menenangkan. Bahkan air kelapa muda ini jika diminum bukan sahaja menghilangkan dahaga, malah sejak dahulu lagi terkenal sebagai air penawar untuk pelbagai penyakit.

Memberi fokus kepada manfaat air kelapa, Ana Mahabu berkongsi infonya di media sosial untuk dijadikan panduan bagi meredakan pelbagai penyakit seperti batuk berpanjangan dan sebagainya dengan minum air kelapa kepada umum.

Pun begitu, menurutnya minum air kelapa bukan sekadar minum namun ada cara dan teknik yang boleh dipraktikkan untuk memastikan ianya berkesan dalam meredakan kesakitan yang dirasai.

Ini perkongsiannya.

MANFAAT AIR KELAPA MUDA

1) Air kelapa muda sedap diminum begitu sahaja tanpa gula kerana airnya mempunyai rasa manis air kelapa semulajadi. Bagi penyakit batuk setahun. Kekadang orang sebut batuk 3 bulan, atau batuk 6 bulan. Apa yang berlaku di sini batuk tu tak hilang berbulan-bulan, walaupun dah makan macam-macam ubat batuk. Ubat yang sesuai ialah air kelapa muda.

Caranya kelapa tu dipanggang dulu sebelum dikeluarkan airnya. Agak-agak dah panas baru belah dan ambik airnya. Lepas tu minum 3 hari berturut-turut. Maknanya 3 biji kelapa ya.

Rasa kelapa akan berubah. Insya-Allah inilah ubatnya.

2) Air kelapa muda jika ditambah dengan perahan air limau nipis boleh menghilangkan keletihan. Amalkan minun air kelapa muda dengan perahan sebiji limau nipis untuk penyakit darah tingginya.

3) Air kelapa muda yang di tambah dengan sedikit jus asam limau nipis dan satu sudu minyak zaitun turut mampu mengubati jangkitan cacing pada anak-anak. Amalkan minum campuran ini 3 kali sehari.

4) Terdapat juga dakwaan air kelapa muda yang dicampur dengan beberapa bahan lain mampu mengubati penyakit batu karang.

5) Amalkan minum air kelapa muda tanpa gula + tanpa ais seminggu sekali untuk detoks badan, bantu buang toksin dalam badan.

7) Air Kelapa Muda Limau Bermadu Untuk Batuk Berkahak. Bagi sesiapa yang mempunyai masalah batuk berkahak yang agak merimaskan dan mengganggu rutin harian.

Rawat batuk mujarab. Air Kelapa Muda Limau Bermadu

Bahan-bahan yang diperlukan:

Segelas air kelapa muda dan isinya

1/2 biji limau nipis

1 sudu makan madu lebah

Dikacau bersama sebati.

Minumlah 3 kali sehari dan ulangi hari berikutnya sehingga batuk reda. Inilah amalan saya lakukan ketika dilanda batuk yang teruk selepas makan ubat pun tidak berkesan. Ubatan tradisional dan asli hasil dari buah buahan dan madu.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Tak Sangka Pengorbanan Di Balas Dengan Tohmahan, Anggota Bomba Beri Penjelasan, Luah Rasa Sedih.

Siapa sangka, hujan yang tidak berhenti turun pada Jumaat dan Sabtu minggu lalu telah menyebabkan kejadian banjir di kawasan Lembah Klang. Ramai yang kehilangan tempat tinggal, harta benda musnah. Lebih menyedihkan lagi ada yang terkorban.

Namun siapa kita untuk tidak menidakan bencana alam ini. Lebih mengejutkan bencana banjir kali ini telah ‘menyerang’ negeri Selangor. Bahkan sekelip mata air naik mendadak sehingga beberapa kawasan dinaiki air dengan cepat.

Dalam kekalutan itu, pastinya pasukan penyelamat seperti bomba, tentera, polis dan pertahanan awam dalam bertungkus lumus membantu mangsa di lokasi banjir.

Bagaimanapun, di sosial media ada yang tohaman yang tidak sedap didengar mengenai pasukan penyelamat ini yang dikatakan lambat tiba di lokasi banjir.

Rentetan daripada itu, seorang anggota bomba,Mohamad Akmal Mohamad Khairi meluahkan situasi sebenar yang orang ramai agar tidak wujud salah faham sebagaimana yang diperkatakan di media sosial.


Hanya Wanita Tetamu Majlis Anak Kedua Puteri Sarah Dan Syamsul Yusof.

Apabila mengadakan majlis akikah tentu para kenalan dan sauara mara akan dijemput untuk memeriahkan majlis. Selain jamuan, kumpulan marhaban wanita turut dijemput serta dekorasi pelamin anak yang dihias cantik. Bukan itu sahaja, pakaian ibu turut sedondon dengan anak yang dirai.

Baru-baru ini, pasangan serasi, pelakon Puteri Sarah Liyana Megat dan Syamsul Yusof telah mengadakan akikah buat anak keduanya, Sumaiyyah yang baru berusia lima bulan. Lebih unik, majlis itu hanya dihadiri oleh kaum wanita sahaja. Ikuti perkongsian foto sekitar majlis akikah puterinya.

“Sumayyah’s akikah semalam. Thank you to those yang datang meriahkan ! Thank you  so much to my MIL & FIL @dpatimah012 @dyhaslamorganizekan majlis akikah Sumayyah. Kalini akikah kita buat lain sikit hihihihi. Akikah untuk wanita sahaja”.

Untuk rekod pasangan ini telah diijabkabulkan pada 8 Mac 2014 lalu. Telah dikurniakan dengan sepasang cahaya mata iaitu Syaikul Islam, 2, dan Sumaiyyah, 5 bulan.

Ibu dan anak sedondon

Comelnya Sumaiyyah

Semoga Sumaiyyah menjadi anak yang solehah dan berbakti kepada ibu bapa.


“Penting Beritahu & Pesan Pada Anak.” Elak Kemalangan Berlaku,  Ini Zon Bahaya Van & Bas Sekolah Yang Anak-anak Perlu Tahu!

Insiden menyayat hati di mana kanak-kanak dilanggar van sekolah sehingga mengakibatkan kematian baru-baru ini mengejutkan ramai pihak.

Kecuaian pihak pemandu van menyebabkan ramai melahirkan rasa tidak puas hati dan meminta pihak berkuasa melakulan sesuatu bagi mengelak kejadian sebegini berulang lagi.

Titik buta adalah salah satu punca kemalangan jalan raya berlaku. Setiap kenderaan mempunyai titik buta tersendiri. Semakin besar saiz sesebuah kenderaan, maka makin luas kawasan titik buta atau blind spot ini.

Sangat penting peranan ibu bapa penting bagi menerangkan kepada anak-anak supaya lebih berhati-hati apabila berada berdekatan dengan sesebuah kenderaan.

Justeru, Public Health Malaysia (PHM) menerusi Facebooknya berkongsi keadaan zon bahaya van atau bas sekolah yang patut diketahui anak-anak.

Jarak 10 kaki dari kenderaan adalah zon bahaya terutamanya kawasan titik buta (zon merah) iaitu di hadapan dan sisi belakang kenderaan.

Perkara ini bukan sahaja penting untuk ibu bapa tahu, tapi paling penting kena beritahu dan pesan pada anak 🙏🏻.

Jarak 10 kaki dari kenderaan adalah zon bahaya terutamanya di kawasan titik buta (zon merah)iaitu di hadapan kenderaan dan sisi belakang.

Selepas kenderaan berhenti, lihat kiri dan kanan dan terus keluar dari zon bahaya (lihat zon hijau). Sama juga ketika hendak naik bas/ van.

Ingatkan anak anak untuk elak dari mengutip barang yang terjatuh. Apabila mereka tunduk mengutip barang, pemandu tidak akan nampak langsung.

Peranan pemandu juga penting. Ingat, ada puluhan nyawa anak anak kecil dibawah tanggungjawab anda.


Tepuk Bahu Nampak Mudah Tapi Impaknya Besar. Itulah Sentuhan Magik Bila Ibu Bapa Nak Minta Anak Bantu Kerja Di Rumah

Kalau dulu, anak-anak dahulu pantang nampak rotan, semuanya menikus. Tetapi kini sudah berbeza.

Namun, tidak bermakna ibu bapa lepas tangan dalam mendidik anak-anak. Kena bijak mengambil hati mereka dan dalam masa yang sama, anak-anak tetap hormat dan mendengar kata. Dalam hal meminta bantuan anak-anak membuat kerja di rumah, kena ada cara dan teknik. Bukan pakai arah je.

Ada satu perbuatan kecil yang jika diamalkan, ada kesan besar dalam mendidik anak-anak.

Kita mungkin sudah mengamalkannya, tetapi tak perasan itu adalah amalan yang baik.

Atau, jika belum, saya ceritakan pagi ni.

Saya panggil teknik ini, ‘sentuhan pengaruh’.

Ada dalam beberapa hadith menunjukkan Nabi Muhammad sendiri mengamalkan perbuatan ini bagi tujuan mendidik sahabat.

Apabila kita mahu meminta anak-anak untuk membantu kerja-kerja di rumah. Selalunya, kita mungkin memanggil dan memberi arahan terus kepada mereka.

Mulai hari ini, tambah baik cara itu dengan teknik ‘sentuhan pengaruh’.

1. Panggil anak.

2. Apabila dia sudah di depan kita, pegang tangannya atau tepuk dan lekat terus tangan kita di bahu mereka.

3. Pandang wajah mereka, berikan arahan, “Iman, tolong abah vakum rumah ya.”

4. Selepas mereka angguk, lepaskan sentuhan.

Teknik ‘sentuhan pengaruh’ digunakan dalam langkah ke-2.

Dalam kelam kabut, banyak perkara nak diselesaikan di rumah, biasanya arahan hanya diberi melalui jeritan jarak jauh.

Cara begitu, mudah dianggap sebagai ‘paksaan’.

Sama seperti kita di pejabat.

Hari ini semakin teruk. Arahan dikeluarkan hanya melalui whatsapp. Tiada lagi ‘mutual respect’ seperti dulu.

Saya ingat, awal bekerja tahun 2000 dulu. Setiap kali ada tugas baru, pegawai atasan saya ketika itu akan panggil dan tepuk di bahu sambil berkata, “Eh, kita ada task baru ni. Awak tolong saya boleh?”

Perbuatan tepuk bahu itu mudah.
Tapi, bukan semua orang boleh buat.

Bagi saya, sentuhan itu magik.

Seorang yang tinggi levelnya, sentuh kita.
It’s something!

Susah sangat nak faham, bayangkan Tun M lalu depan kita dan bersalam. Tak cukup itu, tiba-tiba dia tepuk bahu kita!

Wow, imagine that. Coat yang dipakai tu, confirm masuk frame, gantung di rumah.

Perasaan sama ada pada anak-anak.
Apabila ibu bapa meminta bantuan, sambil sentuh mereka. Itu sangat besar.

Sentuhan seperti tepuk bahu, tekap tapak tangan ke dada, pegang pipi, itu semua magik. Perbuatan mudah, tapi impaknya besar.

Ok, sikit lagi ya. Nak reveal rahsia orang berpengaruh.

Apabila kita bersalaman, mereka akan sentuh lengan atau siku kita. Cuba perhati selepas ni.

Nampak macam benda biasa.

Itu adalah tanda, dia sedang sentuh ‘butang akrab’ kita.

Jika kita rasa selesa, itu tanda dia boleh masuk atau ngam dengan kita.

Dapat sesuatu?

Jangan lupa praktis pada anak.
Sebaiknya, sejak kecil ni.
Insya Allah, hati mereka mudah ditakluki.


Begini Cara Komunikasi Dengan Anak Remaja. Ibu Ayah Guna Soalan Mengumpan Bila Berbicara Dengan Anak.

Komunikasi amat penting dalam sebuah keluarga. Melalui komunikasi antara ibu bapa dengan anak remaja diharapkan dapat membantu sebuah keluarga yang bahagia.

Ikuti panduan ini.

Dalam status sebelum ini, ada saya sebut tentang ‘probing questions’ atau dalam bahasa Melayu, ‘soalan mengumpan’.

Beberapa rakan memohon supaya dijelaskan apa maksud dan contohnya.

Rakan dalam bidang ‘coaching’ atau ‘mentoring’ lebih mahir dalam perkara ini. Namun, untuk perkongsian asas dan ringkas, saya ceritakan apa yang ada di dalam pengetahuan saya.

Soalan begini, sesuai dipraktikkan apabila bercakap-cakap dengan anak remaja. Tujuannya, kita mahu lebih banyak mendengar daripada membebel. Kita tak mahu terlalu dominan senario, “I’m talking, you listen!”. Perlu diseimbangkan dengan ‘Let them talk, we listen.’

Remaja memang diketahui lebih suka menyimpan dan memendam daripada meluahkan perasaan pada sesiapa.

Anak saya mengesahkan kenyataan itu semalam. Dia bercerita betapa rakannya banyak memendam perasaan, sehingga ada masa, kawan itu dilihat menangis di ceruk dinding. Jauh dari kawan-kawan.

Saya mengikuti rapat perkembangan rakannya, jika perlu, saya bercadang mahu membantu. Moga anak itu baik-baik saja.

Balik kepada apa itu ‘soalan mengumpan’?

Kebanyakan kita mungkin selalu praktikkannya, cuma tidak sedar bahawa amalan itu ada nama dan ilmunya.

Senario 1.

Anak masuk ke dalam kereta. Kereta mula bergerak.

Kita pun bertanya, “Seronok sekolah hari ni?”

“Macam biasa.”

“Kawan-kawan semua ok di sekolah?”

“Ok.”

“Banyak kerja rumah hari ni?”

“Ada laa…”

“Malam ni, buat ya.”

“Hmm…”

“Penat eh sekolah?”

“Sikit laa…”

“Nak abah tolong apa-apa?”

“Takpe.”

“Boleh buat sendirilah?”

“Boleh.”

-Tammat-

Soalan-soalan ‘tertutup’ di atas adalah soalan yang mengundang jawapan mudah dan pendek daripada anak remaja.

Soalan begini, dianggap ‘no brainer’. Tak perlu fikir panjang untuk jawab. Bibir boleh melontar jawapan sendiri.

Soalan yang mengundang jawapan, ya atau tidak. Ok atau tidak. Sudah atau belum. Jawapannya hanya sepatah perkataan sudah mencukupi.

Anak remaja dah lemau dengan rutin sekolah. Bertanya perkara yang rutin, meloyakan mereka untuk menjawab.

Remaja sangat sinonim dengan perkataan, ‘bosan’. Sebaiknya, elakkan soalan sama setiap hari yang menambah kebosanan mereka.

Senario 2.

“Apa yang menarik di sekolah hari ini?”

(Dia akan berfikir lama. Mencari apa yang menarik dan boleh diceritakan.)

“Belajar, macam biasa je. Cuma tadi, kitorang discuss pasal Nani yang tiba-tiba menangis dalam kelas.”

(Kita boleh baca tersirat, perkara belajar itu tidak terlalu besar bagi dia. Tapi, ‘friendship’ adalah tumpuan utama. Ya, pada peringkat umur ini, persahabatan no. 1. Mereka boleh merudum akademik, hanya disebabkan tidak diterima masuk dalam kelompok tertentu. Kawan-kawan dia adalah kembar lain mak, lain bapak.)

“Oh, kenapa dia menangis?”

“Kita orang syak, dia ada masalah dengan bapa dia. Dengar dia cakap dalam telefon, dia macam tak puas hati, bapa dia tak layan dia macam abang dan kakak yang lain.”

(Remaja mempunyai banyak konflik diri. Salah satunya, ‘self-acceptance’ oleh keluarga, rakan dan orang ramai. Mereka mahu diterima dengan cara, mendapat ‘recognition’ dari orang sekeliling. Ramai yang menjauhkan diri dari ahli keluarga, kerana tidak mendapat ‘pujian dan sokongan’ yang diperlukan. Biasanya, apabila apa yang diminati, lari dari apa yang dimahukan ibu bapa.)

“Oo… Siannya… So, apa plan korang?”

“Kitorang tak tahu lagi. Sebab kitorang pernah tanya, tapi dia taknak cerita detail. Dia kata, biar dia pendam sorang-sorang. Kitorang risau juga, itu sebab tak boleh biar dia tinggal menyendiri. Nampak dia kat mana-mana sudut, kitorang tarik ikut sekali. Kitorang macam try to supportlah.”

(Kita boleh nampak, kematangan seorang remaja pada jawapan yang diberi anak kita.)

-Tammat-

Berbanding senario 1, senario kedua banyak menggunakan soalan terbuka. Soalan yang jawapannya perlu ulasan.

Saru contoh lebih jelas, soalan sama, tapi jawapan boleh berbeza.

Kita tanya anak,

“Hari ni ada benda menarik di sekolah?”

Dia boleh jawab, ADA atau TAKDE.

Tetapi jika kita ubah kepada,

“Apa yang menarik di sekolah hari ini?”

Dia perlu juga memberikan ulasan. Kerana soalan meminta APA?

Kesimpulannya,

Untuk mencungkil lebih banyak cerita dari anak, banyakkan soalan,

APA
KENAPA
BAGAIMANA
MACAM MANA
MENGAPA

Soalan-soalan ini, boleh mengundang jawapan terbuka.

Boleh juga mantapkan perbualan dengan ‘filler’ seperti,
Ooo, Aha…, Hmm…, I see…, Betul juga ya…

Perkataan tersebut, jika disebut dan disertakan penuh emosi berminat, tambah pula dengan memek wajah yang empati, akan mengundang keseronokan kepada remaja untuk terus bercerita.

Itu saja parents.
Selamat mencuba!


2 Doktor Ni Listkan Kebaikan Kacang Bendi. Siap Kongsi Resipi Untuk Ibu Mudah Sediakannya!

KACANG BENDI- SUMBER BERKHASIAT ANTIDIABETIS

Biji kacang bendi telah lama digunakan di Turki untuk membantu masalah diabetis.

Ini kerana;

a. Biji kacang bendi kaya bahan ‘procyanidin’ (bahan antidiabetis)

b. Kacang bendi juga kaya fiber larut air (fiber larut air akan kawal gula dalam darah)

c. Kacang bendi bantu kawal aktiviti enzim ‘amylase’ dan ‘glucosidase’ (bantu kawal pemecahan kanji kepada gula)

Fiber larut air dalam dalam kacang bendi juga bantu kawal kolesterol darah.

Makan kacang bendi juga boleh kurangkan rasa letih. Ia bertindak dengan kurangkan ‘asid laktik ‘ dan tingkatkan antioksidan darah.

Malah Dr Izaza  turut berkongsi resipi untuk menyediakan menu kacang bendi yang ringkas, sihat dan menarik untuk dicuba.

Selain itu,banyak juga tip dan pesanan yang diberikan. Jom semak apa katanya.

“Selain nama kacang bendi ada ke lagi nama lain? Sebab tau kacang bendi atau lady’s finger jek. Ni lagi satu sejenis sayur yang ada banyak CALCIUM kalau dimakan mentah atau dimasak.

“Kalau masak jangan lama-lama sangat, nanti khasiat kacang bendi hilang. Kalau masak pun celur-celur je jangan terlalu lama masak.”-Dr Izaza

BAHAN-BAHAN:

Kacang bendi, lengkuas, bawang merah, bawang putih, cili api, asam keping dan garam secukup rasa

CARA PENYEDIAAN:

1. Didihkan air di dalam periuk dan dalam masa yang sama hiris lengkuas, bawang putih.

2. Kemudian masukkan ke dalam air rebusan tadi bersama asam keping.

3. Setelah itu hiris bawang merah dan masukkan ke dalam rebusan.

4. Akhir sekali masukkan bandi dan rebus seketika.

5. Sedia untuk dinikmati.

Sumber :  Izaza Mohd Zan via MAHN


Kisah Si Ayah Buat Jadual & ‘Pertandingan’ Balik Kampung, Wanita Ini Muncul Juara.  Lucu Tapi Sangat Bermanfaat!

Kesibukan kerja membuatkan kira terlupa untuk menjenguk orang tua di kampung. Walaupun sudah punya keluarga sendiri, namun orang tua jangan dilupakan.

Malah, dengan berkumpul beramai-ramai pasti suasana meriah dan ikatan kekeluargaan kian erat. Yang pasti ibu bapa pastuio tersenyum lebar tatkala melihat anak-anak  balik ke kampung baik di hujung minggu tanpa menunggu tibanya musim perayaan..

Istimewa keluarga ini, mereka adik beradik membuat satu pertandingan siapa juara balik kampung.

Jadual Balik Kampung… Wanita Ini Muncul Juara… ???

“Since Abah mmg seorang yg sgt2 detail bout everything.. jadual anak2 balik kampung pon abah take note okayyyyyyy. Haha? siapa balik abah isi kan tarikh. So pmenang paling byk balik kampung akan dpt hadiah hjung tahun? I masa bujang setiap minggu balik without fail? hehe.

“Surat beranak, sijil2 penting semua abah yg simpankan lagi adik beradik. Brg2 abah semua ada sijil lahir ye. Ada tarikh dkt blkg. Dan smua ada surat beranak dlm file abah. Segala tarikh lah sng. ?

So since im the winner minggu ni balik kampung abah suruh tuntut hadiah ?? dan i semangat waja nak start working tomorrow!
Hello 2019! Hello pupils!..


“Bukan Senang Tau, Nak Kerja Lagi, Mengemas & Nak Jadi Cikgu.” Nad Zainal Akui Anak Cepat Bosan, Lebih Gemar Belajar Dengan Guru!

Bergelar ibu bapa dalam usia yang muda tidak menampakkan pasangan ini kekok. Sementelah buah hati kesayangan mereka, Fahad Ibrahim atau nama manjanya, Yem  cukup mudah dijaga, biarpun lasak dan mudah rapat dengan orang yang baru dikenali.

Pun begitu, pelakon ini mengakui anak sulungnya itu lebih suka belajar dengan guru berbanding dirinya. Bimbang situasi pembelajaran anaknya disebabkan Covid-19 ini, Nad dan suami sepakat untuk mengupag guru untuk mengajar anak mereka.

“Disebabkan covid nampaknya macam tak berkesudahan… buka suratkhabar kadar buta huruf pelajar darjah satu meningkat… kita jadi cikgu dekat rumah lepas 15 minit dia mengadu tangan sakit… jadi kena juga dapatkan khidmat guru… ok.. kita dah mula cuti panjang… Yem ada dua cikgu.. cikgu bertauliah.. dengan cikgu singa kat sebelah dia..

Selain itu, Nad turut timbulkan persoalan tentang penerimaan anak yang mana terdapat perbezaan apabila ibu bapa yang mengajar berbanding guru.

“Saya berharap semua ibu bapa tabah menghadapi situasi ini.. bukan senang tau.. nak kerja lagi, nak mengemas, nak jadi cikgu.

“Tapi kenapa ya bila parents mengajar , anak cepat bosan.. dengan cikgu dia boleh pulak survive 1 jam tu?? Geram pulak kita.

Dalam pada itu, Nad mengakui cara didikan anak tiada masalah. Jika ibu moden lain lebih suka mendedahkan anak-anak dengan gajet, berbeza dengan Nad.

“Kami suami isteri tak suka Yem selalu bermain gajet termasuklah telefon mahupun televisyen. Tiada istilah telefon di tempat makan. Kalau kami nampak dia ralit dengan televisyen, cepat-cepat kami tutup.

“Berbanding membaca tip di internet, saya lebih suka bertanya kepada kawan-kawan yang lebih berpengalaman. Itu lebih mudah kerana mereka sudah pernah melalui berbanding membaca buku atau melayari internet.

“Soal bab kesihatan, sepertimana ibu bapa lain saya dan suami memang menitikberatkan soal kebersihan. Terutama suami yang agak tegas bab pemakanan.

Makanan segera misalnya tidak elok untuk kesihatan, jadi suami tidak suka mengamalkannya berbanding saya yang tidak kisah sangat. Kalau boleh kena kurangkan pengambilannya.


Elak Demam Urat,  Ibu Jangan Ambil Makanan Jenis Ini Walau Dah Habis Pantang!

Walaupun dah habis berpantang, wanita sebenarnya perlu terus berpantang jenis makanan tertentu bagi mengelakkan ‘masuk angin’. Wanita akan dapat merasai perbezaannya sendiri jika tubuh mereka ‘masuk angin’.

Badan terasa berat dan adakalanya rasa sakit di bahagian belakang badan. Malah lebih teruk lagi ada dikalangan wanita yang mengalami demam disebabkan salah mengambil makanan.

Bagi ibu berpantang terutamanya, anda sangat perlu memilih makanan yang diambil seharian. Perlu berpantang daripada mengambil semua jenis makanan yang boleh memudaratkan tubuh!

Bukan sekadar mengurangkan tetapi mengabaikan langsung makanan-makanan berisiko ini sehingga usia anak mencapai setahun.

Elak Makanan ‘Sejuk’

Mengambil makanan bersifat ‘sejuk’ secara berterusan misalnya boleh mengakibatkan sakit dan sengal sendi kepada tubuh.

Makanan bersifat ‘sejuk’ seperti kangkung, bayam, kubis, terung, timun, labu, petola, pucuk ubi, pucuk paku dan banyak lagi sangat memberi kesan kepada tubuh jika makanan ini tidak bersesuaian dengan kehendak tubuh anda.

Bukan itu sahaja, buah-buahan seperti nangka, tembikai, nenas, pisang, cempedak, mangga, manggis, langsat, betik dan ciku juga dikatakan mendorong sakit sendi dan masalah angin kepada ibu berpantang juga selepas berpantang.

Ketika berpantang, elakkan sama sekali jenis makanan bersifat sejuk ini. Berpantanglah selagi terdaya kerana ia akan hanya memberi kesan pada tubuh pada jangkamasa panjang.

Tubuh akan terasa berat kerana angin memasuki setiap urat dan akibatnya ibu akan merasa sakit pinggang, sakit belakang serta sakit pada semua sendi.

Perlahan-lahan selepas anak mencapai usia enam bulan dan ke atas, barulah anda mula mengambilnya dengan kuantiti ‘percubaan’, jika terlalu ketagih untuk menikmatinya. Berpantanglah selagi mampu.

Makanan Yang Harus Diambil

* Ibu berpantang perlu mengambil sebanyak 1600-1800 kalori setiap hari bagi tujuan penyusuan badan secara ekslusif.

* Sekiranya ibu berpantang tidak menyusu badan dan ingin menurunkan berat badan, pengambilan kalori perlu diambil sebanyak 1100-1300 kalori setiap hari.

* Makanan berprotein tinggi seperti ikan segar dan ayam kampung tanpa lemak dan kulit.

* Ambil air kosong pada jumlah yang banyak untuk membina susu badan dan mengurangkan berat badan.


“Ia Memori Terindah Dalam Perkahwinan Kami.” Mia Ahmad & Suami Belajar Mengaji, Mula dengan Iqra, Kini Pandai Baca Al-Quran

Pelakon Mia Ahmad berkongsi cerita menyertai kelas membaca al-Quran bersama suaminya Mohd Izham Tarmizi.

Menerusi perkongsian tersebut, pelakon drama Hati Perempuan ini memberitahu, mereka mula memasuki kelas mengaji sejak dua tahun lalu.

Mia atau nama sebenarnya Samihah Ahmad Baderi bersyukur dan gembira apabila dia dan suami kini sudah mampu membaca al-Quran.

“Dua tahun yang lalu, selepas saya dan suami sama-sama mempelajari kelas al-Quran. Post ini bukan untuk menunjuk-nunjuk kebaikan ya tapi hanya kongsi perjalanan kami bersama sempena bulan al- Quran ini.

“Dan juga sebagai menghargai @kopiah_afik_ni dalam kesabaran dia mengajar kami. Terima Kasih ustaz. Saya juga hanya nak kongsi tak pernah saya bayangkan kami akan ada momen berdua belajar al-Quran bersama.

“Walaupun dah boleh baca, kami mula dari iqra tau sebab tahu masih merangkak-rangkak nak membaca. Saya ni mudah terhibur jadi selalu la rasa nak tergelak bila turn suami baca,” kongsi Mia lagi.

Mia memuatnaik video di Instagram miliknya pada Rabu yang memperlihatkan suaminya sedang belajar membaca al-Quran dengan ustaz secara maya.

Dalam pada itu, dia menganggap pembelajarannya membaca al-Quran bersama suami merupakan kenangan yang paling indah dalam perkahwinan mereka.

“Yang pasti ni la memori paling terindah dalam perkahwinan kami. Ya saya tahu hangpa tak mahu tahu pun. Hanya kongsi, harap dapat beri inspirasi kepada keluarga di luar sana untuk sama-sama kita menuju Jannatul Firdausi.

“Saya doakan kita semua dapat menjadi orang yang baru dan orang yang lebih baik selepas bulan Ramadhan ni Insya-Allah,” ujarnya.

Begitupun, ibu kepada dua orang cahaya mata ini menegaskan perkongsian tersebut bukanlah untuk menunjuk-nunjuk ibadah yang mereka lakukan.

Sebaliknya, dia berharap perkongsiannya itu juga dapat memberikan inspirasi kepada keluarga di luar sana untuk bersama-sama menjadi orang yang lebih baik selepas Ramadan.

Untuk rekod, Mia mendirikan rumahtangga dengan Izham Tarmizi pada 13 Januari 2017 dan dikurniakan dua cahaya mata iaitu Sayf Issa, 4 dan Iris yang kini berusia dua tahun.

Perkongsian tersebut meraih perhatian ramai. Rata-rata meminta Mia untuk terus berkongsi ilmu kebaikan bersama.


Nak Anak Jadi Pencinta Al-Quran, Ibu Ini Kongsi 5 Tip Salah Satunya Ceritakan Kisah Dalam Quran Dan Amalkan Doa Rasulullah

Sesungguhnya hari paling mulia adalah hari Jumaat iaitu penghulu segala hari. Hari segala kebaikkan buat seisi keluarga. Buat ibu ayah tentunya titipkan segala amalan yang baik untuk anak-anak agar menjadi soleh dan solehah.

Perkongsian Siti Aminah Sulaiman, amat bermanfaat untuk kita cakna dalam mengasuh anak.

Hari ni saya kongsikan 5 TIPS yang saya amalkan untuk tanam cinta dalam hati anak-anak saya

Alhamdulillah setakat ini saya dah mula nampak hasilnya dan saya terus berdoa agar Allah terima usaha saya ini.

Ini TIPSnya:

1) TUNJUKKAN PADA ANAK CARA KITA MENCINTAI AL QURAN

Sebenar tak payah pening-pening kepala fikir nak anak cepat baca dan hafaz al Quran.

Fokus utama sepatutnya jatuh pada diri kita dulu sebagai ibu bapa.

kita perlu sedar yang anak sentiasa memerhatikan kita

Apa yang kita buat..apa yang kita cakap..sentiasa dalam perhatian anak.

Jangan sampai anak bersuara macam ni:

“Mak aku ni sibuk2 ajar aku baca al Quran, tapi dia sendiri tak baca pun..”

Jadilah model atau QUDWAH HASANAH yang dapat anak kita contohi.

Tunjukkan pada anak cara kita mencintai al Quran supaya mereka dapat contohi kita.

Masih saya teringat ketika membaca biografi Sayyid Qutb, dia menulis bahawa dia sentiasa terbayang wajah ibunya yang selalu menangis setiap kali membaca Al Quran.

Sayyid Qutb membesar dengan kenangan melihat ibunya sebagai pencinta Al Quran.

Hingga berjaya membentuk dia menjadi seorang yang insan yang mempunyai peribadi soleh lagi hebat.

2) TERANGKAN PADA ANAK KENAPA KITA JATUH CINTA PADA AL QURAN?

Lepas pulang dari kelas Ibrah ustaz Syaari, saya tidak berhenti-henti jatuh cinta dengan surah al Baqarah dan Ali Imran hingga berazam ingin menghafaz surah tu.

Setiap kali anak nampak saya membaca surah al Baqarah dan menangis ketika membaca kisah Nabi Isa dalam surah Ali Imran,
saya akan ceritakan pada anak mengenai hadith Az Zahrawain.

Saya ceritakan bagaimana 2 surah ini akan datang di padang Mahsyar dalam bentuk 2 kelompok awan atau 2 kumpulan burung yang mengembangkan sayapnya untuk orang yang bersahabat dengannya ketika di dunia.

Saya sentiasa ulang2 hadith ini,
harapan saya supaya anak saya faham dan dia juga jatuh cinta pada surah-surah ini.

Terlalu banyak hadith sahih mengenai kelebihan surah-surah dalam al Quran.

Terangkan pada anak hingga mereka faham.

Beri analogi yang anak kecil mudah faham, minta mreka bayangkan.

Anak kita mempunyai imaginasi yang tinggi, mereka pasti dapat bayangkan nikmat yang Allah janjikan.

3) CERITAKAN KISAH DARI AL QURAN

Part ni paling best!

Tak pernah lagi saya jumpa anak yang tak suka storytelling dari al Quran.

Tak pernah lagi ada anak yang tolak bila saya nak cerita kisah dari al Quran.

Jika kena dengan teknik bercerita, anak boleh jadi ketagihan nak dengar.

Kisah dalam al Quran sangat dekat dengan hati anak-anak.

Dikala imaginasi mereka masih tinggi ketika kecil, banyakkan bercerita kisah2 yang amazing seperti kisah Nabi Musa, Kisah Nabi Ibrahim dan kisah nabi Nuh.

Banyak lagi kisah2 lain saya tak sempat nak tulis semua.

Bercerita kisah al Quran adalah satu cara untuk TARIK MINAT anak mendekati al Quran.

4) KENALKAN ANAK PADA IDOLA YANG MENCINTAI AL QURAN

Ketika anak saya masih kecil, saya masih ingat lagi saya dan suami membawa dia ke Gombak untuk bertemu dengan Musa al Hafiz.

Musa Al Hafiz merupakan seorang anak kecil dari Indonesia yang menjadi Hafiz pada usia 5 tahun.

Balik dari berjumpa Musa,
anak saya Muiz sangat terinsipirasi nak hafaz Al Quran.

Sekarang apabila Muiz dah dewasa sikit, saya sering bawa dia ke kuliyah Ustaz Syaari dan dia juga sering bertemu 4 mata dengan ustaz untuk bertanya soalan.

Perkenalkan anak dengan orang-orang yang soleh kerana kita mahu anak mengikut jejak langkah orang soleh tersebut.

Muiz juga selalu menonton bersama saya kuliyah Ustaz Nouman Ali Khan, kalau ada rezeki ustaz Nouman datang Malaysia saya akan bawa dia berjumpa dengan idolanya.

5) AMALKAN DOA YANG RASULULLAH BACA PADA IBNU ABBAS

Saya akan usap ubun-ubun anak saya sambil baca doa ini.

اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ

“Ya Allah, berilah kefahaman kepadanya dalam urusan agama dan ajarkannya Takwil (tafsir al-Quran).”

Saya sering bacakan doa ini pada petang Jumaat,
selepas waktu Asar kerana Rasulullah saw ada menyebut detik yang mustajab berdoa pada waktu ni.

Ibnu Abbas dikatakan sangat bijak melebihi ramai orang dewasa pada usia kecilnya.

Semoga anak kita membesar seperti Ibnu Abbas yang diberi kefahaman agama dan tafsir al Quran.
.
.

Kesimpulannya jika kita mahu anak yang cinta al Quran, kita dulu perlu lakukan perubahan.

Tunjukkan cara bagaiman kita menyantuni al Quran.

Semoga kita tidak menjadi seperti ketam yang mengajar anak berjalan. Mahu anak jalan tegak, tetapi kita sendiri berjalan serong.

Diizinkan untuk SHARE supaya lebih ramai dapat manfaat dari penulisan ini dan jangan lupa TAG suami atau isteri kita untuk sama-sama berusaha lahirkan anak cinta Al Quran.

#quranicparenting
#sitiaminahsulaiman
#kalimahyangbaik


“Mendidik Anak Perempuan, Kita Akan Terpaksa Mengorbankan Perasaan.” Deep Perkongsian Bapa Ini.

Ibu bapa merupakan tonggak utama dalam mendidik anak-anak. Mereka bertanggungjawab dalam menyediakan pendidikan yang secukupnya selain daripada keperluan harian.

Namun, cara mendidik anak perempuan memang sedikit berbeza dengan cara mendidik anak lelaki. Banyak perkara yang harus dikorbankan. Lebih-lebih lagi jika kesemuanya anak perempuan.

Begitulah yang dilalui oleh saudara Abu Hurairah Asifa yang berkongsi catatan bahawa anak perempuan ini ada cabaran tersendiri untuk mendidik mereka.

Seterusnya ikuti perkongsiannya.

Mendidik anak perempuan, kita akan terpaksa mengorbankan perasaan. Anak perempuan, apalagi anak yang pertama, ia “panas” dengan ibunya.

Pada anak perempuan yang pertama, ada saja yang tak kena. Tapi, walau sayang macamana ia pada ayah, kasih ibunya tetap yang pertama. Rahsia mungkin dia bagitahu kita, tapi segala cerita dan peristiwa tetap ibu yang akan tahu segalanya.
Maka, dengan anak perempuan, Kita perlu banyak meraikan.

Bagaimana?
1. Raikan dengan kata-kata, belaian dan pemberian. Hargai pandangan, kegembiraan, kesedihan, kejayaan dan kegagalannya. Selalu ucapkan tahniah, takziah, pujian dan pujukan. Pada sesetengah keadaan, berilah hadiah.

2. Perempuan makhluk perasaan. Pendekatan meraikan lebih berkesan bila berdepan perasaan. Ia menyentuh dan berkesan.

3. Saya hanya membayangkan suatu hari nanti dia akan bakal menjadi seorang Isteri. Jika isteri itu sifat utamanya ketaatan, maka pendidikan untuk dia taat pada Ibu yang pertama, dan ayah yang kedua, bermula dari kami berdua. Ketaatan pada perintah yang baik.

4. Taat anak perempuan kita pada ibu dan ayah, pasti dia juga akan patuh dan taat pada suaminya pula.

5. Paling penting, anak perempuan kena di biasakan untuk berada di rumah. Bukan bermakna tak boleh keluar, tapi biasakan dia suka berada di rumah. Rumah adalah gelanggang wanita. Ruang yang kecil tapi besar peranannya.

Bela lembu 10 ekor lagi mudah daripada seorang anak perempuan. Susah kan? Sebab tu siapa yang ada 3 orang anak perempuan, Allah dah siap-siap bina syurga untuk ibu dan ayahnya. Janji menjaga mereka sekuatnya, dapatlah nanti habuan disana.
Nak dapat anak perempuan yang baik, lelaki itu mesti baik pada ibunya, mesti baik pada isterinya, dan insyaAllah. Dia akan mendapat anak perempuan yang baik dalam hidupnya. InsyaAllah.


Kena Saling Menghargai, Barulah Hubungan Suami Isteri Itu Makin Sayang.

Rumahtangga yang normal pasti ada turun dan naiknya. Ada pahit, manis, masam dan masin. Cuma yang membezakan suatu rumahtangga adalah saling menghargai. Justeru, barulah bahagia rumahtangga.

Namun ada beberapa perkara yang menyebabkan sesebuah perhubungan atau perkahwinan hadapi masalah. Salah satunya adalah daripada diri suami itu. Apakah suami itu cukup sempurna jika inginkan isteri sentiasa sanjunginya.

Apa yang seorang suami mahukan dari seorang isteri? Sebagai suami, tanya diri kita sendiri tentang apa yg kita mahukan dari seorang isteri…

Kita nak dia jadi isteri yang macam mana…

Kita nak dia menghormati kita? Then kita tanya pada diri sendiri, apa yg kita dah buat utk dihormati? Adakah kita melayani dia dgn baik? Adakah kita memahami dirinya? Adakah kita prihatin terhadap perasaannya? Adakah kita dah memenuhi hak2 seorang isteri yg sepatutnya dia dapat dari seorang suami?

Kita nak dia masak sedap2? Adakah kita dah menyediakan keperluan2 yg mencukupi utk dia masak sedap2? Adakah kita dah menyediakan peralatan2 utk dia memasak? Adakah kita dah bagi duit utk dia beli bahan2 mentah utk dia memasak?

Kita nak dia taat pd diri kita? Then, adakah kita dah taat kepada Allah? Adakah kita tak mengabaikan atau meninggalkan solat? Adakah kita dah “menghidupkan” suasana rumahtangga kita dgn agama?

Kita nak dia bahagia? Adakah kita selalu menggembirakan diri dia? Adakah kita selalu menyakiti hati dia?Ada x perbuatan2 atau tutur kata kita yg dpt membuatkan dia terasa, dia terluka atau dia kecewa?

Byk persoalan yg bermain difikiran…apa yg seorang suami mahukan dari seorang isteri…bila kita fikir dalam2, baru kita akan dapat jawapan…apa yg kita mahu itu sebenarnya adalah apa yg kita perlu buat dahulu, kemudian baru kita akan dapat apa yg kita mahu…

So ask ourselves, apa yg kita “DAH” buat sebagai seorang suami pada hari ini?

The answer to your question is within you…


“Tak Ada Rezeki Arwah Nak Konvo.” Ibu Minta Edit Gambar Anak Sulung Undang Sebak

Hati ibu mana yang tidak sebak tiba-tiba kehilangan anak kesayangan. Lebih meruntun jiwa apabila anak sulung tidak sempat meraikan kejayaannya dalam bidang akademik

Sebagaimana luahan seorang ibu menerusi satu posting di laman group Facebook Edit Apa Hari Ini telah mengundang sebak.

Menurut EttyNoor H MH menerusi facebook miliknya, arwah anak sulungnya tidak sempat menghadiri majlis konvokasyen akibat kemalangan jalan raya sehingga meragut nyawa anaknya.

Meluahkan hajat hati kepada ahli grup berkenaan, wanita berkenaan ingin melihat arwah anaknya memakai jubah konvo untuk dijadikan kenangan. Berkongsi tiga keping gambar sebagai rujukan untuk ahli grup.

Assalamualaikum dan selamat sejahtera wahai editor-editor yang budiman.
Musim konvo ni, hati pilu rasanya.

Anak sulong saya meninggal dunia pada Semester Akhir Diploma Pengurusan Haji dan Umrah kerana kemalangan jalan raya..
tak ada rezeki arwah nak konvo.

Teringin pula tgk arwah pakai jubah konvo.. xkisahla jubah apapun. editor Pilihlah mana2 gambar yg sesuai utk diedit. Boleh juga sy simpan buat kenangan.

Saya dahului dgn ucapan terima kasih.
AlFatihah

GAMBAR SEBELUM DI 8UNTING

“Semoga mampu mengubat sedikit kerinduan.”

Lantaran permintaannya, kelihatan beberapa gambar yang telah disunting untuk dijadikan kenangan buat kerja berkenaan.

Rata-rata penghuni grup tersebut sedaya upaya menghasilkan suntingan bermakna buat tatapan keluarga itu. Mereka juga berharap agar dengan suntingan tersebut menjadi pengubat kerinduan kepada arwah.

Dalam pada itu, ahli group turut mengucapkan takziah kepada keluarga berkenaan atas kehilangan anak mereka.

GAMBAR SELEPAS DI SUNTING


Terkini: MKN Senarai 152 Lokasi Titik Panas, Panduan Rancang Perjalanan Bila Buat Persiapan Aidilfitri. Take Note Semua!

Semalam ( 7 Mei 2021) kita dikejutkan kes baharu COVID-19 yang merekodkan angka membimbangkan melonjak naik sebanyak 4,498 kes!

Pastinya ini bukan situasi yang menggembirakan tambah lagi menjelangmya Aidilfitri. Jangkitan yang tidak mengenal usia masih belum nampak penurunan. Para frontliners kini bagaikan kembali di medan perang yang kritikal.

Hari ini, Kementerian Kesihatan Malaysia menerusi facebook berkongsi Siaran Media Kementerian Sains, Teknologi dan Inovasi. – Hotspot Identification for Dynamic Engagement ( HIDE ) atau dengan kata mudah kawasan titik panas yang bahaya untuk dikunjungi.

Nyata, tindakan ini jelas menunjukkan keprihatinan kerajaan kepada keselamatan rakyat agar berhati-hati apabila berkunjung ke pusat membeli belah ketika membuat persiapan menyambut Aidilfitri.

Turut menjelaskan bahawa Majlis Keselamatan Negeri (MKN) telah mengeluarkan senarai lokasi serta premis berisiko yang dikenalpasti oleh sistem amaran awal HIDE sebagai lokasi titik panas penularan COVID-19. Ia bertujuan membantu masyarakat membuat perancangan perjalanan dan keputusan yang wajar sebelum menuju ke sesebuah lokasi atau premis.

Senarai premis yang berisiko tinggi berlaku penularan jangkitan #COVID19 yang dikenal pasti menerusi Hotspot Identification For Dynamic Engagement System (HIDE). Ini memudahkan langkah-langkah pencegahan dan kawalan dilakukan lebih awal. Rancang perjalanan anda. Elak kawasan sesak, sempit dan sentiasa pakai pelitup muka.- KKM

SOALAN LAZIM MENGENAI HIDE

Moga kita semua menjaga SOP demi mengurangkan kes jangkitan.


Sakit Lutut. Ambil Tahu Puncanya & Boleh Amal Teknik & Petua Ni!

Mengalami masalah sakit lutut menjadi antara penyakit yang biasa di alami sebilangan antara kita. Hendak dikatakan terlalu aktif atau lama berdiri, mungkin tidak juga. Apatah lagi bila pekerjaan yang kita lakukan tidak memerlukan waktu berdiri yang lama malah kebih banyak duduk. Begitu juga bagi seorang surirumah, sering juga terjadi dek kerana terlalu lama berdiri untuk menyediakan hidangan untuk keluarga, lutut mula terasa sakit-sakit. Sebenarnya apa yang menyebabkan lutut kita boleh rasa begitu ya?

Menjawab pertanyaan ini, Kementerian Kesihatan Malaysia ada berkongsi info diakaun fb mereka tentang hal ini. Jom semak untuk memberi pemahaman bersama bukan sahaja menegtahui kenapa ia terjadi malah dalam masa yang sama digalakkan untuk mencuba teknik senaman khusus untuk lutut. Diharapkan denganc ara ini, kesihatan kita lebih positif.

Ini perkongsiannya.

Sambil berehat di rumah, cuba pratikkan senaman ini bagi menguatkan lutut anda.

Lutut adalah sendi penting. Jika rosak, tak ada 'spare part'. Semua aktiviti harian pun terjejas. Nak berdiri pun seksa.

Golongan berusia berisiko tinggi mengalami sakit lutut. Namun, ramai orang muda hari ini sakit lutut dan dianggap 'tua sebelum waktunya' kerana:

1. Berat badan berlebihan/obes
2. Kurang bersenam
3. Bersenam berlebihan

Jaga lutut, jaga berat badan, jaga makan, dan kerap bersenam mengikut kemampuan tetapi jangan berlebihan.

Manakala ini pula perkongsian kisah daripada Ibah d'aina via mahn yang ada juga kaitannya dengan masalah sakit lutut. Menurutnya, dengan mengamalkan petua lama ini akan dapat manfaat kesihatan dan bolehlah dijadikan alternatif disamping mendapatkan rawatan daripada pakar perubatan. Jom semak perkongsiannya ini.

Tiap-tiap pagi hubby akan petik 5 helai daun kari untuk akak kunyah-kunyah dan telan…emmm dapnya. Inilah xtvt baru kami, banyak khasiat rupanya daun kari ni cuma kita ja tak tahu.
Fungsi utamanya untuk kuatkan tulang kita, yang paling best untuk masalah sakit lutut.

Al-kisahnya… Ada mcik ni dah bertahun sakit lutut sampai nak ke tandas pun kena pimpin. Suatu hari belum sempat anaknya pimpin dia kuar tandas, tengok-tengok dia dah kuar sendiri.
Ya Allah…so si anak pun tanya dengan maknya, dah tak sakit ka lutut mak?.

Mak dia jawap…entah mak tak rasa apa-apa pun, subhanallah… alhamdulillah. Rupanya dia bagitau dah 2 minggu ++ dia bagi mak dia makan daun kari tiap-tiap hari.
Dengan izin Allah..Jom amalkan